recursal/SuperWikiNEXT-32B huggingface dataset:
搵緊第二樣意思嘅話，請睇〈**Wikipedia:維基百科人**〉。
**維基百科人**（英文：Wikipedians），通常叫**維基友**或**維基編者**，專講女性維基友時者叫**薇姬人**，係指喺百科全書網站維基百科上寫文章、維護站務同幫維基百科寫文嘅編者，佢哋入面絕大多數人都係用志願者嘅身份活動。

數量
--

維基友嘅數量自維基百科創辦開始即刻增長得好快。到2009年，數量增長速度減慢咗啲，但都係增長得快。截至2013年5月，所有語言嘅維基百科大約有4,044萬註冊用戶，大多數用戶都唔活躍，活躍嘅用戶大約30萬人。其中英文維基百科截至2013年5月，有近13萬活躍維基友，係所有語言版本最高。由於有大量嘅維基友參與，令英文維基百科做咗有最多文章嘅語言版本。

研究
--

睇埋：人機互動
例：2017 年維基百科研究
維基百科係靠啲人自願式貢獻（包括寫內容）建立出嚟嘅，所以維基百科最基本就係想鼓勵啲人寫有咁上下質素（例如要齊嗮引述）嘅內容。不過自從 2000 年代中起，就有唔少維基相關工作者留意到個問題－啲人貢獻維基往往唔得持久，好多用戶都係寫咗幾段就似乎冇嗮癮，跟住就乜活動都冇嗮，而且有數據仲指活躍用家嘅數量有逐年下降嘅跡象；於是有研究者就研究用動機相關理論鼓勵啲人持續貢獻維基。

呢班研究者由獎勵嘅概念思考。佢哋條思路大致係噉：由日常生活觀察可知，人會追求啲象徵性質嘅獎勵，例如人會為咗想喺運動會入面攞獎牌而努力噉練習；而且事實表明，就算個獎牌唔掕住獎金等實質嘅犒賞，啲人都仲係會想攞呢啲純象徵性嘅獎勵，噉即係話：

|  |  |  |
| --- | --- | --- |
| 「 | 獎牌等純象徵性嘅獎勵，有能力令人為咗想攞獎而努力。 | 」 |

然後佢哋就做咗場實地實驗，喺德文維基百科度做實驗操作，觀察啲維基友嘅行為，並且（簡化講）暗中將啲用戶分做實驗組同對照組－

* 喺每個月嘅 6 號，研究者都睇到啲用戶嘅活動數據，知每位用戶「做咗幾多次編輯」同埋「貢獻咗幾多字」呀噉；
* 研究人員會人手噉檢視啲數據，篩走嗮啲（例如）純搞破壞嘅用戶；
* 啲表現好（唔淨只考慮貢獻嘅字數）嘅實驗組用戶，會攞到純象徵性嘅獎勵，有人頒好似下面啲圖噉嘅獎畀佢哋），而對照組就無論點貢獻都唔會有噉嘅象徵性獎勵；
* 兩組受試者都**唔**會得到錢等嘅實質獎勵；

研究者做住上述噉嘅工序做咗 11 個月，再對啲數據行統計分析，發覺因為貢獻維基而攞到象徵性獎勵嘅用戶（同貢獻咗都冇象徵性獎勵嘅用戶比），明顯比較活躍－貢獻會攞到象徵性獎勵嘅用戶，會變到比較多編輯自己嘅用戶頁，而且亦都比較多喺討論版度同第啲維基用戶交流。基於上述嘅發現，班研究者就提倡用象徵性獎勵，提升啲人貢獻維基百科嘅動機。

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| 一個普通嘅獎項 |
| 一個普通嘅獎項  |

|  |
| --- |
| 呢個獎項係頒畀响技術上有貢獻嘅人。 |
| 呢個獎項係頒畀响技術上有貢獻嘅人。  |

|  |
| --- |
| 呢個獎項係頒畀貢獻多好文嘅人。 |
| 呢個獎項係頒畀貢獻多好文嘅人。  |

 |

註
-

1. ↑  就好似其他百科全書（encyclopedia）嘅「編者」（encyclopedist）一樣，但係用「人」字結尾係有作為團隊一員嘅意涵。
2. ↑  唔同語言版本嘅維基百科，制度上都唔同，所以喺「有乜獎項」同埋「啲獎項點頒發」等方面都可以有異。
3. ↑  技術性啲講，佢哋用咗 t 測試。

參考
--

1. ↑  Suh, Bongwon; 等 (2009). "The singularity is not near: slowing growth of Wikipedia". *WikiSym '09 Proceedings of the 5th International Symposium on Wikis and Open Collaboration*. ACM. 喺July 15, 2011搵到. `{{cite web}}`: Explicit use of et al. in: `|author=` (help)
2. ↑  Macduff, N. (2005). Societal changes and the rise of the episodic volunteer. *Emerging areas of volunteering*, 1(2), 49-61.
3. 1 2 3  Gallus, J. (2017). Fostering public good contributions with symbolic awards: A large-scale natural field experiment at Wikipedia. *Management Science*, 63(12), 3999-4015.

睇埋
--

* 維基百科嘅性別偏誤

連出去
---

* Planet Wikimedia
2011年3月19號嘅超級月亮（右）同2010年12月20號平時嘅月亮（左）嘅比較
**超級月亮**（粵拼：ciu1 kap1 jyut6 leong6，英文：Supermoon）係望月或新月同近點月同時發生嘅近點朔望月，亦係講月球喺橢圓軌道上圍住地球公轉，去到近日點嘅時候，同時喺太陽同地球之間成一直線嘅通俗名詞。最先喺1979年由理查諾爾發現。

形成嘅原因係新月或望月時，月球同地球之間嘅距離重近過平時，宇宙學嚟講係地球同月球間距離＜360Mm 。喺朔望月同近點月嘅時間差喺24個鐘以內可以嗌做超級月亮，10個鐘以內嘅係極端超級月亮。

出現機會
----

由於望月（農曆每月十五或十六）時分，月亮嘅近點同太陽、地球之間形成條直線嘅機會有大概13.9443次（約411.8日），所以第14個望月有好大機會出現超級月亮。但係即使有半個環落入近點，之後嘅新月前後都會成為超級月亮，所以每次嘅望月週期都有3次超級月亮。

同一次嘅超級月亮週期係十幾年一次。

註
-

1. ↑  "November 2017 full moon a supermoon? | EarthSky.org". *earthsky.org* (美國英文). 原著喺2018-01-08歸檔. 喺2018-01-08搵到.
2. ↑  Nolle, Richard. "Astrologer Richard Nolle's Century 21 CE SuperMoon Table". *www.astropro.com*. 原著喺2018-03-17歸檔. 喺2018-01-08搵到.
3. ↑  Fergus, Wood (1976). *The Strategic Role of Perigean Spring Tides in Nautical History and Coastal Flooding, 1635-1976*. Washington DC: NOAA.
4. ↑  2014年のスーパームーンは3回、最大の条件が揃うのは8月11日（Tabetainja 2014年7月13日）
5. ↑  月が地球に接近、「スーパームーン」（CNN 2014年7月11日）

出面網頁
----

|  |  |
| --- | --- |
|  | 維基同享有多媒體嘅嘢：**超級月亮** |

* Lunar Apogee/Perigee Calculator
* Richard Nolle's definition
* BBC News, Gallery of shared pictures
跑馬地馬場
會員福利香港賽馬會跑馬地會所
馬會場外投注站
受惠賽馬會項目賽馬會創意藝術中心
香港賽馬博物館
車前標誌係馬會會員身分嘅象徵
賽馬會六合彩攪珠結果展示板
**香港賽馬會**（喺香港主權移交之前叫做**英皇御准香港賽馬會**，簡稱**馬會**）係香港唯一合法嘅博彩機構。

馬會喺香港擁有兩個馬場，佢哋就係位於新界沙田嘅沙田馬場同埋位於香港島跑馬地嘅快活谷馬場。

歷史
--

1841年，英國人一去到香港就將賽馬呢種運動帶埋嚟，重將而家位於跑馬地嘅地方清理開闢成為馬場（1845年落成），而香港賽馬會喺1884年11月4號正式成立至今，一直都用緊呢個馬場；直到1978年10月號，第二個馬場 － 沙田馬場亦正式啟用。

1973年，香港政府為咗打擊日漸猖蹶嘅非法外圍賭博，於是批准馬會開辦場外投注嘅服務。

跑馬
--

香港賽馬會嘅賽馬多數係逢禮拜三及禮拜六或者日跑馬，而每年馬季收鑼（馬匹休息期，又叫「抖暑」）大約係六月尾至九月初呢段時間。自2009-2010年馬季開始，馬季賽期拉長，兼且越嚟越有馬季全年無休嘅趨勢。

馬會除咗提供本地賽馬畀廣大市民一試運氣之外，重會間歇性提供一啲外地嘅賽事嚟投注，例如日本安田紀念賽同日本盃，杜拜世界盃；如果有舉行香港大賽盃賽或者喺香港搞嘅國際賽事，再加上每年一度嘅香港馬王選舉，馬會更加會將佢哋隆重其事，可以話係香港馬圈中嘅盛事。

足智彩
---

內文：足智彩
足智彩（HKJC Football）即係香港賽馬會屬下《香港馬會足球博彩有限公司》（HKJC Football Betting Limited）所提供嘅足球投注（俗稱賭波）。

### 受注賽事

所有受注嘅賽事都係《國際足協》認可嘅賽事，而暫時嚟講主要係以歐美地區嘅足球賽為目標，好似英格蘭（*England*）國內聯賽（超聯、冠軍組及甲組）及盃賽、西班牙（*Spain*）國內頂級聯賽及盃賽、德國（*Germany*）國內聯賽（甲組及乙組）及盃賽、意大利（*Italy*）國內頂級聯賽及盃賽（以上四個國家嘅聯賽被統稱為「四大聯賽」），重有法聯（*France*）、瑞典超（*Sweden*）、挪超（*Norway*）、蘇超（*Scotland*）、巴甲（*Brazil*）……等嘅國內聯賽盃賽，亦有兩個亞洲國家嘅足球聯賽及盃賽可以玩，佢哋分別係日本聯賽同盃賽，同埋南韓嘅國內聯賽。隨住英國足壇巨星碧咸（David Beckham）加盟美國職業足球大聯盟嘅隊伍洛杉磯銀河之後，足智彩亦開埋相關嘅賽事畀市民玩。

遇到每次嘅國際大型足球盛事更加係唔會例外，好似FIFA世界盃足球賽、歐／美洲國家盃、歐／美洲球會盃（例如最為人注意嘅**歐國盃**同埋**歐冠盃**）……等。有時喺呢啲世界性嘅足球大賽之前，各個國家隊之間都會進行一系列嘅熱身賽或者友誼賽，呢啲賽事亦有機會喺足智彩度投注。

六合彩
---

內文：六合彩
六合彩（Mark Six）係馬會屬下《香港馬會獎券有限公司》（HKJC Lotteries Limited）所代理主辦嘅字花形式彩票（又稱為「樂透式」彩票）；現時嘅投注形式主要係要喺 49 個號碼入面選中最少三個號碼（得七獎）至到最多七個號碼（詳見下面《**七個字**》）先至有得攞彩金，彩金嘅金額由 $20 港幣至過億元港幣不等。

### 攪珠及過程

呢六個號碼嘅選取方式係會用分別編上四十九個號碼嘅顏色波仔，然後放入一部攪珠機入面隨機跌出嚟嘅；每次除咗會攪出六個主要號碼之外，重會額外攪多一個號碼波作為頭獎以外嘅其他獎用途，稱之為「特別號碼」（Extra Number）。每次六合彩攪珠重會有馬會嘅高層人士聯同一位太平紳士做監場，電視台亦會全程直播，務求成個攪珠過程會喺公正同公開嘅情況之下進行。

### 獎金及金多寶

六合彩係一個同中同分嘅彩池，選中攪出嚟嘅六個主要號碼就可以得頭獎，選中其中五個主要號碼加埋個特別號碼可得二獎，如此類推，一直至最少要選中三個號碼嘅七獎。基本嘅頭獎彩金已經有五百萬港元，如果嗰期六合彩冇人中頭獎，咁呢份彩金就會撥落下一期成為累積多寶獎金（Jackpot），直至有人中為止；有時遇到一啲特別節日，馬會重會撥出一筆巨額款項作為獎金，稱為「金多寶」（Snowball）。因為而家嘅派彩金額已經冇上限，有時遇着幾期冇人中頭獎，再加上金多寶獎金的話，頭獎基金隨時多過港幣五千萬。

### 七個字

有人會買所謂「**七個字**」嘅複式組合，即係買主要六個號碼之外重買埋個特別號碼，共七注飛；如果佢所選嘅主要六個號碼都中晒，而又中埋個特別號碼（即七個攪出號碼都中晒），咁佢除咗可以領得一份頭獎之外，重會額外有六份二獎，其情況如下：

* 頭獎一份（同中同分，如果多過一注中就會瓜分彩池）
* 二獎一份
* 二獎一份
* 二獎一份
* 二獎一份
* 二獎一份
* 二獎一份

當然會有人買更多個號碼嘅組合，或者「**配膽**」咁落注，希望攞到最多獎金，但係組合更多，投注金額就必定會更高。

### 公益

六合彩嘅收益除咗會用嚟派發彩金之外，重會用嚟回饋社會作公益慈善嘅用途；所以馬會有以下呢句口號：「六合彩券　惠澤社群」。

### 假冒

中國大陸被發現有好多假借香港馬會六合彩嘅名義嚟開設六合彩賭盤，佢哋有啲重會特別開設網站畀內地嘅市民經網上落注，而且表示香港賽馬會有貼士可以提供，著投注者直接聯絡馬會查詢；好多人因為唔知情而熱情參與其中，亦信以為真有咩貼士而致電馬會查問，有啲甚至因為買呢啲非正式嘅六合彩而搞到傾家蕩產（真有實例，重唔係一單咁少）。其實香港馬會從來冇喺香港以外嘅地方（包括中國大陸）經營六合彩事業，亦都冇提供任何買顏色波，單雙，大細……等嘅彩池；又因為六合彩係每次隨機攪出嚟嘅，有人監場又有電視直播嘅情況底下，常理嚟講跟本冇可能預測會開咩號碼或者咩嘢顏色，馬會喺攪之前冇可能畀貼士。

公益慈善
----

內文：香港賽馬會慈善信託基金
馬會早於1915年，就已經有進行慈善工作，並且喺1993年成立香港賽馬會慈善信託基金。

爭議
--

馬會曾經爆出一啲內部爭議（例如：遴選會員懷疑收取利益事件、萬成造馬事件、試過喺賽道淋水製造唔公平場地而並無合理交代、高壓對待員工、打壓罷工權利、忽視員工權益），引起一啲批評。

相關網頁
----

* 香港賽馬會
* Facebook「向馬會講不」群組

|  |  |
| --- | --- |
|  | 維基同享有多媒體嘅嘢：**Hong Kong Jockey Club** |

參考
--

1. ↑  〈香港特別行政區廉政公署〉. *www.icac.org.hk*. 喺2022-02-15搵到.`{{cite web}}`: CS1 maint: url-status (link)
2. ↑  . 原著喺2009年5月4號歸檔. 喺2009年4月21號搵到. `{{cite web}}`: Missing or empty `|title=` (help)
3. ↑  . 原著喺2009年2月25號歸檔. 喺2009年4月21號搵到. `{{cite web}}`: Missing or empty `|title=` (help)
4. ↑  . 原著喺2007年10月28號歸檔. 喺2009年4月21號搵到. `{{cite web}}`: Missing or empty `|title=` (help)
5. ↑  . 原著喺2012年5月28號歸檔. 喺2009年4月21號搵到. `{{cite web}}`: Missing or empty `|title=` (help)
**中華民國陸軍軍官學校zung1 waa4 man4 gwok3 luk6 gwan1 gwan1 gun1 hok6 haau6**，簡稱**陸軍官校luk6 gwan1 gun1 haau6**、**陸官luk6 gun1**，係中華民國國立軍事院校，宗旨係培養中華民國陸軍嘅軍官。1924年，學校喺廣州黃埔港長洲島創立，所以又叫**黃埔軍校wong4 bou3 gwan1 haau6**。陸軍軍官學校而家喺臺灣鳳山辦學，隸屬中華民國國防部。

陸軍軍官學校有四個歷史時期，分別係：黃埔時期（1924年～1927年）、南京時期（1928年～1936年）、成都時期（1937年～1949年）同鳳山時期（1950年～而家）。學校初時叫**中國國民黨陸軍軍官學校zung1 gwok3 gwok3 man4 dong2 luk6 gwan1 gwan1 gun1 hok6 haau6**，係當時中國國民黨嘅黨校。1927年，搬去中華民國首都南京，隸屬國民政府，改名叫**中央陸軍軍官學校zung1 joeng1 luk6 gwan1 gwan1 gun1 hok6 haau6**。1937年，中國抗日戰爭爆發，走難搬去成都。1946年，陸軍官校因應軍隊國家化改名叫**中華民國陸軍軍官學校**，個名一直用到而家。1949年，中華民國喺臺灣復國，陸軍官校無跟國民政府趄，喺成都嘅校本部亦被迫解散。1950年，陸軍官校喺臺灣復校，揀咗1947年喺高雄鳳山成立嘅陸軍軍官學校臺灣訓練班嘅場地做校址。

中華民國統治大陸時期，陸軍官校出咗好多軍事人才，大部份嘅畢業生都打過北伐、中原大戰、抗日戰爭同國共內戰等嘅仗。復校臺灣之後，陸軍官校畢業生主要任務係保障臺海安全。

攷
-

1. ↑  〈校史簡介〉. 高雄: 中華民國陸軍軍官學校. 原著喺2013年4月13號歸檔. 喺2016年1月29號搵到.
2. ↑  〈數位校史典藏〉. 高雄: 中華民國陸軍軍官學校. 原著喺2014年4月7號歸檔. 喺2016年1月29號搵到.

出面網頁
----

* 中華民國陸軍軍官學校官方網站
金沙洲碼頭
**金沙洲碼頭**（簡化字：**金沙洲码头**；粵拼：gam1 saa1 zau1 maa5 tau4）係廣州一個客運碼頭，喺白雲區金沙洲嘅彩濱中路嘅環洲二路口交界附近嘅北邊冇幾遠嗰度。呢度有過江渡輪可以去到芳村、黃沙同南方大廈嗰邊。呢個碼頭係將來珠江西航道入面，水上巴士航綫嘅營運調度指揮中心。

史
-

而家睇到嘅金沙洲碼頭係2013年9月份通航嘅第四代碼頭嗰個。其實金沙洲碼頭嘅歷史都有好耐嘅時間喇：

### 第一代碼頭

傳說喺形成金沙洲之前，呢度好多個地區都係個海嚟嘅，嗰時嘅橫沙村、沙貝村就喺而家地鐵6號綫橫沙站冇幾遠嗰度有個山仔，而兩條村嘅碼頭就喺山嘅隔籬，所以呢個山仔就俾人話咗係「碼頭崗」。按返金沙洲形成嘅歷史嚟推測，第一代碼頭喺宋朝嗰陣出現咗。由於隨住社會嘅進步同地貌嘅變化，而碼頭崗周邊就變嗮陸地，重去到而家嘅白沙河邊都有。就係噉，「碼頭崗」就俾人改成「馬頭崗」嘅名重一直用到而家喇。

### 第二代碼頭

後嚟金沙洲嘅白沙河邊重出咗橫沙碼頭同沙貝碼頭，嗰時嘅居民就話佢係第二代碼頭喇。一講佢嘅歷史就巴閉囉，佢經過咗元明清三個朝代，喺中華人民共和國成立咗之後到20世紀50年代初，金沙洲邊嘅碼頭同以前係差唔多樣噉，後嚟廣州市輪渡公司喺沙貝碼頭度整咗個機動渡輪往返西村電廠碼頭嗰邊，結果金沙洲嘅大多數村民就成日喺嗰個碼頭去到廣州。就喺呢幾百年嚟，橫沙同沙貝碼頭就幫實嗮金沙洲嘅居民解決出行嘅問題。而呢個碼頭一直去到20世紀80年代先至取消咗。

### 第三代碼頭

喺20世紀90年代，由於金沙洲嘅第三代碼頭出現咗，加上橫沙村喺度開發房地產同起咗間城西花園響度。為咗吸引啲顧客嚟金沙洲度發展，而開發商就丼咗好多錢嚟發展水上交通，就喺之前橫沙西城紙廠附近同白沙河對面嘅工程度分別整咗個碼頭出嚟，嗰時佢係搞咗機動船嚟運啲乘客出入金沙洲嘅。不過喺2003年，由於金沙洲大橋起好咗重通埋車，呢兩個碼頭就取消咗喇。

### 第四代碼頭

由於金沙洲地區開發咗，重有好多房地產猛咁嚟金沙洲度發展，而家金沙洲地區從一個好山卡拉嘅村就變咗個新城，人口就越嚟越多。廣州市政府為咗解決居民出行難嘅問題，就決定重新起咗間金沙洲碼頭嚟開通水上巴士去到邊度都得。而呢個碼頭喺2013年9月份起好咗重通埋船。

航綫
--

 

|  |
| --- |
| 上一站　⇐⇐　廣州水上巴士　⇒⇒　下一站

 |
| *終點* | '***'*{{{Line}}}** | *終點* |
|

附近嘅建築同景點
--------

* 彩濱中路
* 環洲二路
* 濱江公園
* 金沙洲綠心公園
* 金沙洲大橋

攷
-

* 四代码头横跨千年水路走出人文金沙 广州日报 2013-10-14 T2版
雞蛋糖水
紅豆沙，廣東最常見的糖水之一
**糖水**，北方話叫**甜湯**，係指液態嘅粵式甜品，種類好多，華南地區嘅糖水煮得比較杰，所以會叫做「食糖水」而唔係「飲糖水」。

糖水一般響晚餐後，又叫飯後甜品，或者響宵夜嗰陣享用。

糖水可熱食或者凍食，款式按時令而變，譬如夏天食綠豆沙清熱，冬天就食芝麻糊，唔同材料可以有唔同養生嘅作用，尤其喺冬天食可以做到滋潤效果。

廣東較流行嘅糖水傳統上包括紅豆沙、綠豆沙、草梅忌廉厚班戟、蛋白杏仁茶、芝麻糊、馬蹄露、椰子糊、花生糊、杏仁糊、合桃糊、桑寄生蛋茶、雪蛤膏、燉奶、燉蛋、腐竹糖水、腐竹薏米糖水丸、清補涼、番薯糖水、木瓜雪耳、濃香芝麻糊黑糯米、濃香芝麻糊湯丸、糖不甩、細磨仁杏茶豆腐花、細磨仁杏西米露、細磨仁杏黑糯米、芝香杏仁茶配湯丸、芝香紅豆沙配湯丸、海底椰西米露、海帶香草綠豆沙湯丸、同雞蛋糖水等。新派嘅有各種生果、西米露、西米撈、布甸、燉燕窩、杏汁燉燕窩、椰皇新地奶樂、海底椰白雪涼粉、海底椰豆腐花、海底椰涼粉、海底椰黑白配、海帶香草綠豆沙涼粉、海帶香草綠豆沙豆腐花、椰香黑糯米甜甜、椰汁西米露涼粉、椰皇豆漿湯丸燉蛋白、椰皇荔芋西米露燉蛋白、焗荔茸西米布甸、芒果水滴布甸、蜜桃鮮奶樂、草莓荔枝鮮奶樂、飄雪黑珍珠、榴槤白雪黑寶石、木爪鮮奶、榴槤忘返、新鮮雜果盤、OREO 旋風冰、芒果黑糯米甜甜、白雪黑糯米、芒果脆脆窩夫、同埋楊枝甘露、甘露飄雪、飄雪黑糯米、雪山孖寶黑寶石、飄雪紅寶石、榴槤飄雪、榴槤忘返、抹茶Perrier、宇治金時窩夫、朱克力雲呢嗱厚班戟、龍眼三重奏、抹茶彩虹、薑汁蓮子雪耳燉雪蛤膏、蓮子陳皮紅沙西米露等等。

|  |  |
| --- | --- |
|  | 維基同享有多媒體嘅嘢：**Sugar water** |
《**糖果梳打傳奇**》（英文：**Candy Crush Soda Saga**），係由英國遊戲公司國王數碼娛樂（King）開發，係《Candy Crush Saga》嘅續作，已經喺2014年10月20號推出咗。呢款遊戲有同步功能，玩𡁵嘅人嘅進度可以喺Android、iOS同𠹺Windows 10等等嘅平臺嗰喥切換。

有咩類型嘅關
------

食汽水關：要搵齊指定數量嘅汽水樽先可以過關。  

食啤啤熊關：搵嗮匿𠹺响冰下面嘅所有綠色軟糖啤啤熊先可以過關。  

泡泡關：將所有軟糖啤啤熊送到去某條線上面先可以過關。  

清朱古力關：將黑同白嘅朱古力全部清嗮先可以過關。  

食蜂蜜熊關：搵嗮蜂蜜入面嘅所有橙色軟糖啤啤熊先可以過關。  

清香口膠關：將香口膠全部清嗮先可以過關。  

擴散果醬關：將果醬舖滿成個畫面先可以過關。

  

普通關（Normal Level）：個掣係綠色，唔難（例如第1關）。  

難關（Hard Level）：個掣係紫色，一般難（例如第10關）。  

超難關（Super Hard Level）：個掣係紅色，一個章節（15關）入面通常淨係會得2、3關，畀難關重難（例如第52關）。  

究極難關（Ultra Hard Level）：個掣係啡色，一個章節（15關）入面通常淨係會得1關，畀超難關重難（例如第87關）。

攷
-

1. ↑  陳怡均. Candy Crush開發商 上季獲利好於預期. China Times Inc. 2015-02-14. [2014-05-09].
**德國級戰列艦**或稱**德意誌級戰列艦**（德文：Linienschiff der Deutschland-Klasse）係德意志帝國海軍所建造嘅最後一批前無畏戰列艦所使用嘅船級。該船級由德國號、漢諾威號、波美拉尼亞號、西裏西亞號同石勒蘇益格-荷爾斯泰因號組成。呢啲艦只建於1903年至1907年間，佢哋與前級布倫瑞克級類似，但具有更強嘅裝甲防護，副炮（英文：Secondary armament）亦進行咗重新布置。佢哋建於1903年至1908年之間，但均係喺英國革命性嘅「全裝重型火炮」戰列艦無畏號1906年下水後才完工。因此，德國級喺投入服役前便已顯過時。儘管如此，呢啲艦只仍然於1910年代末至1920年代初喺德國海軍嘅重要編製——公海艦隊內得到廣泛嘅運用，主要司職操訓練同海外巡航。

1914年7月第一次世界大戰爆發後，公海艦隊喺五艘德國級艦隻嘅支持下，對英國海岸採取突襲戰略。相關行動於1916年5月31號至6月1號嘅日德蘭海戰達到高潮，五艘同級艦都喺嗰度參與咗行動，盡管佢們明顯不如英國嘅無畏艦。無論如何，德國級艦只出手保護被擊潰嘅己方巡洋艦唔受英國同行嘅傷害，讓佢們得以逃脫。但喺混亂嘅夜間行動中，波美拉尼亞號遭一艘英國驅逐艦發射魚雷擊沈。戰鬥結束後，四艘幸存嘅同級艦被撤出前線，並一直用於海岸防禦直至1917年中期。此後，僅漢諾威號繼續執行巡邏勤務，其余則用作宿營船或訓練船。隨著德國戰敗，《凡爾賽條約》允許德國保留一啲老式戰列艦用於沿海防禦，其中便包括四艘德國級艦只。

德國號於1920－1922年間拆解，但其余姊妹艦都喺1920年代中期完成咗現代化改造並恢復入役。佢哋嘅運用與戰前時期類似，包括海外訓練巡航同廣泛嘅艦隊演習。漢諾威號於1931年退役，本打算改造成一艘靶艦，但從未實現。佢最終於1944－1946年間拆解。西裏西亞號同石勒蘇益格-荷爾斯泰因號於成個1930年代都喺國家海軍同其後嘅戰爭海軍擔任訓練職能。呢兩艘艦喺第二次世界大戰中只參與咗有限嘅行動，包括於1939年9月入侵波蘭期間炮擊波蘭軍隊，以及1940年4月嘅佔領丹麥同入侵挪威。臨近戰爭結束時，兩艦均告沉沒。

1. ↑  現代艦船雜誌社, p. 86. harv error: no target: CITEREF現代艦船雜誌社 (help)

1. ↑  *Deutschland* 即「德國」嘅德文稱謂，一啲中文專業文獻將此譯作「德意誌」。
座標: 23°4′36.9″N 113°28′55.5″E﻿ / ﻿23.076917°N 113.482083°E﻿ / 23.076917; 113.482083
**大蠔沙**（粵拼：daai6 hou4 saa1）係位於中國廣東廣州珠江航道東邊嘅島，喺黃埔區廣州經濟技術開發區西區西邊隔籬、南海神廟西南邊對面。個島上空有黃埔大橋經過。島個樣好似生蠔於是得名。

大蠔沙係廣州經濟比較落後嘅地區，重落後過大吉沙。島入面重幾原始，現時係無人島，所以雖然有黃埔大橋經過，但凈過佢頭殼頂，冇匝道落去。附近得一個碼頭仔，往返一次要40文人民幣，晚黑唔開船。交通可以用「自古華山一條路」形容。

個島喺2011年入選咗廣州市第一批開發無人島名錄，但2015年12月4號，廣州市規委會以冇人反對嘅身份通過咗決議，話呢個島唔畀搞房地產開發，不過準備要開做濕地公園。

註
-

1. ↑  〈南海心沙等四島將變身公園 46個島嶼不能開發房地產〉. 《南方都市報》. 南方網. 2015年12月5號. 原著喺2016年3月5號歸檔. 喺2015年12月16號搵到.
2. ↑  〈重磅！廣州將出現四大江上公園！400米觀光塔，空中花園，藝術區，濕地公園或將齊齊出現〉. 微號網. 2015年12月5號. 原著喺2016年3月5號歸檔. 喺2015年12月16號搵到.

連出去
---

* 〈大蠔沙：被閒置的江中綠洲〉. 《南方都市報》. 探秘廣州海島. 2013年12月25號.
* 〈連本地人都不一定知道的廣州週邊幾個絕美小島〉. 《廣州生活館》. 廣州吃喝玩樂.
**廣州科學城**（英文：Guangzhou Science City）係中國廣東省廣州市入面嘅其中一個現代化嘅科學園區，嚮白雲山生態保護區嘅隔離，東邊冇幾遠就係廣州經濟技術開發區東區，南邊冇幾遠就係黃村附近嘅廣東奧林匹克體育中心，西邊重可以睇到喺1995年開始發展嘅珠江新城，北邊冇幾遠就係白雲區，佢重係廣州市東部發展嘅戰略中心區域同廣州市發展高新技術產業嘅示範基地。廣州科學城喺2011年嘅羊城八景入面，重攞咗「**科城錦繡**」呢個名。呢個園區嘅規劃面積有20.24平方公里。

位置
--

佢嚮廣州市嘅東邊嘅黃埔區入面，南邊距離黃埔港口有18公里，西北邊距離白雲機場有17公里咁遠。其中廣深鐵路、廣深、廣汕同廣州環城高速公路都經過呢度，由呢度揸車去香港，個半鐘到兩個鐘就到。

喐手時間同目標
-------

呢座園區喺1998年12月28號嗰陣正式喐手。佢嘅目標係整成一間「東方歐洲城」。

入面有啲乜
-----

廣州科學城入面有5個功能組團區，分別係：

* 電子資訊產業區
* 生物醫藥產業區
* 新材料同新能源產業區
* 綜合研發孵化服務區
* 生態保護區。

依家廣州科學城已經起咗有100萬平方米嘅孵化器同100萬平方米嘅加速器、將來重有100萬平方米嘅公共技術平臺同100萬平方米嘅生活配套設施。入面已經有285間唔同種類嘅科技研發機構，其中有7間中國國家級研發機構。

研究同開發
-----

呢座城係主要圍繞高新技術產業嘅研究開發、生產製造嚟起嘅一座城，入面主要係發展微電子、電腦、現代通訊、機電一體化、光電技術，空間技術同生物技術嘅產業，佢重同整埋信息、倉庫儲存、金融、商業住宅、體育、娛樂同環保嘅設施。重根據佢嘅建設規劃目標同呢個地區原嚟有嘅地形條件同環境保護嚟留返14座山仔、重有部分生態林地同農田。

連出去
---

* 广州科学城在线
* 广州科学城
* Master Plan of Guangzhou Science City

| * 睇
* 傾
* 改
歷代羊城八景 |
| --- |
| 趙宋 | 扶胥浴日 | 石門返照 | 珠江秋色 | 海山曉霽 | 菊湖雲影 | 蒲澗濂泉 | 光孝菩提 | 大通煙雨 |
| 大元 | 扶胥浴日 | 石門返照 | 蒲澗濂泉 | 大通煙雨 | 粵臺秋色 | 白雲晚望 | 景泰僧歸 | 靈洲鰲負 |
| 大明 | 珠江晴灡 | 粵秀松濤 | 穗石洞天 | 番山雲氣 | 藥洲春曉 | 琪琳蘇井 | 象山樵歌 | 荔灣漁唱 |
| 大清 | 

|  |  |
| --- | --- |
| 乾 隆 版 | 五仙霞洞 | 琶洲砥柱 | 孤兀禺山 | 鎮海層樓 | 浮邱丹井 | 西樵雲瀑 | 東海魚珠 | 粵秀連峯 |

|  |  |
| --- | --- |
| 大清中後期版本 | 石門返照 | 菠蘿浴日（扶胥浴日） | 珠江夜月（海珠夜月） | 金山古寺 | 大通煙雨 | 白雲晚望 | 蒲澗濂泉 | 景泰僧歸 |

 |
| 中華人民共和國 | 

|  |  |
| --- | --- |
| 1963年 | 白雲松濤 | 蘿崗香雪 | 越秀遠眺 | 珠海丹心 | 紅陵旭日 | 雙橋煙雨 | 鵞潭夜月 | 東湖春曉 |

|  |  |
| --- | --- |
| 1986年 | 紅陵旭日 | 黃埔雲檣 | 雲山錦繡 | 珠海睛波 | 黃花浩氣 | 越秀層樓 | 流花玉宇 | 龍洞琪林 |

|  |  |
| --- | --- |
| 2002年 | 雲山疊翠 | 珠水夜韻 | 越秀新暉 | 天河飄絹 | 古祠流芳 | 黃花皓月 | 五環晨曦 | 蓮峯觀海 |

|  |  |
| --- | --- |
| 2011年 | 塔耀新城 | 珠水流光 | 雲山疊翠 | 越秀風華 | 古祠流芳 | 荔灣勝景 | 科城錦繡 | 濕地唱晚 |

 |
**招股上市**，有時就咁叫**招股**或者**上市**，或者**公開招股**、**掛牌上市**、**新股上市**，係一間私人公司第一次將股票賣畀公眾。呢類招股通常係間規模唔係咁大嘅新公司，要籌多啲錢來發展，即係**上市集資**或**招股集資**。有時大私人公司想轉為畀公眾賣買，都會招股上市。招股上市亦都叫**首次公開招股**，來自英文**Initial Public Offering**，縮寫係**IPO**。

依類股票通常叫做**新股**。因為新股會上去股票市場買賣，呢個動作就叫掛牌(listing)。公眾認購嘅股數，有時多個發行股數，要抽籤決定，所以認購嘅行為又叫**抽新股**。

發行商會搵包銷商幫手搞上市，等佢估睇下發邊種股，係普通股定優先股，同埋定發行價同發行日期。

買新股係種高風險嘅投資。個別投資者係好難做計首日掛牌同之後有乜事，因為實在無乜往績。呢煩公司亦都響成長嘅過渡期，好難預計未來嘅價值。

上市原因
----

當一間公司股票響市場掛牌，多數都會發新股，咁樣就有額外資本收入。一般買賣股票，錢喺投資者間通手。而投資者出來買新股，錢係入咗公司袋。所以，招股可以為公司帶來大筆錢去畀公司發展。公司唔使再畀返錢出來，不過新股東就有權分享公司嘅利潤。

發新股嘅同時，原有股東嘅佔公司股份嘅比例會降低，之不過，舊股東期望呢筆錢可以令到佢嘅股票更加有價值。

上市集資比其他集資方法嘅好處係，間公司唔使揹債又有大筆錢擴充，而佢亦唔使同個別投資者傾偈。所以好多公司都想上市。

睇埋
--

* 股市
拜倫莫雷諾
 **拜倫莫雷諾**（粵拼：baai3 leon4 mok3 leoi4 nok3）
（西班牙文：**Byron Moreno**，西班牙文讀音：[ˈbaɪᵊrən moɾeno]；1969年11月23號—）係厄瓜多爾嘅足球球證，基多人。佢曾經喺2002年FIFA世界盃——南韓對陣意大利隊嘅比賽俾好多波迷投訴而出名。

執法生涯
----

莫雷諾喺1996年加入球證行去執法各項足球比賽，第一次正式執法嘅國際比賽係1997年6月8號，嗰場進軍1998年FIFA世界盃南美資格賽——玻利維亞對陣委內瑞拉嘅賽事。隨後從2002年開始，連續三場足球賽爆出醜聞而喺2003年6月宣佈退役。

### 2002年FIFA世界盃

內文：2002年FIFA世界盃
2002年6月18號晚黑（UTC+9），嗰時打緊足球世界盃16強，由於莫雷諾俾FIFA要求去執法南韓對陣意大利隊嘅比賽，打到下半場第77分鐘，直接將原先達美安奴·湯馬斯嘅有效入波以越位嘅名義話成詐糊。甚至喺加時上半場第93分鐘，直接話喺禁區插水嘅理由而將托迪以兩黃變一紅嘅形式罰落場。賽後喺全球各地發生好大拗數：喺意大利羅馬，有波迷喺賽後重當街鬧執法球證（拜倫莫雷諾），亦有媒體話呢位球證係咪俾南韓隊買通咗比賽。尤其喺澳洲墨爾本，當地爆發咗嚴重足球騷亂，直到同年同月19號凌晨1點（UTC+10）先至結束。

### 超長嘅補時13分鐘

2002年FIFA世界盃結束後，莫雷諾返到厄瓜多爾執法足球賽事，喺2002年9月8號晚黑（UTC-5）嘅基多利家大學對陣巴斯隆拿體育會嘅友誼賽亦出過醜聞。嗰場比賽下半場原先補時6分鐘，點知佢將場比賽補時咗13分鐘，令基多利家大學喺補時第9同11分鐘連入兩波反勝巴塞隆拿。賽後又引發咗波迷投訴點解呢場熱身賽太長傷停補時。

處罰
--

莫雷諾除咗喺球證界受過處罰外，同樣試過因為虐待細路、酒後駕駛同埋走私毒品而被處罰。

### 第一次

由於爆發2002年世界盃16強比賽同埋13分鐘補時呢兩單足球醜聞，同年9月俾基多嘅城市法院判決咗從2002年10月開始，連續20場足球賽都唔畀佢執法及接受厄瓜多爾足球協會嘅調查。

### 第二次

莫雷諾喺第一次處罰場次數期滿後復出執法，隨後喺2003年5月18號執法咗厄甲——基多對陣昆卡嘅比賽，雖然全場兩隊打成1-1，但因為比賽半佬罰咗3位波手落場而引起投訴，隨後又加罰一場停賽。同年6月，莫雷諾因為收到太多同佢有關嘅足球醜聞而宣佈退役。

### 第三次

2010年9月21號，莫雷諾喺紐約甘迺迪國際機場準備入境美國時，俾美國海關查到佢條底褲㔷埋咗超過6公斤（13英鎊，12市斤）嘅海洛英而收監。隨後雖然美國海關喺2011年1月向紐約法院提出對莫雷諾因為涉嫌毒品走私嘅罪行而做出監禁10年嘅處罰，但2011年9月23號判咗監禁2年半嘅處罰。莫雷諾喺2014年3月出獄兼返到厄瓜多爾。

註
-

1. ↑  "Fifa investigates Moreno". *BBC News*. 2002-09-13.
2. ↑  Shocked Italian fans blame referee CNN (2002-06-18)
3. ↑  Trouble in Lygon as Italy bows out THE AGE (2002-06-19)
4. ↑  Moreno's Cup officiating in question ESPn (2002-09-13)
5. ↑  Liga de Quito vs. Barcelona, un historial de incidentes metro
6. ↑  "Referee suspended for 20 matches". Soccernet. 2002-09-11. 喺2006-08-06搵到.
7. ↑  "FIFA investigates Moreno". Soccernet. 2002-09-13. 喺2006-08-06搵到.
8. ↑  "Controversial ref suspended again". The New Zealand Herald. 2003-05-23. 原著喺2020-03-27歸檔. 喺2006-08-06搵到.
9. ↑  "Ecuador ref Moreno complains at low marks". Sports Illustrated. 2003-06-10. 原著喺2003-10-16歸檔. 喺2006-08-06搵到.
10. ↑  "L'arbitro che eliminò l'Italia da Corea 2002 arrestato a New York con sei chili di eroina". La Repubblica. 2010-09-21. 喺2010-09-21搵到.
11. ↑  *Ex-Referee Byron Moreno Pleads Guilty To Heroin Smuggling*
12. ↑  "*Ex-referee sentenced to 2½ years*". 原著喺2011年9月26號歸檔. 喺2017年4月20號搵到.
13. ↑  ""Byron Moreno enfrenta otra indagación"". 原著喺2012年12月6號歸檔. 喺2017年4月20號搵到.
| How to read a taxoboxHow to read a taxobox**土茯苓** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 木蘭植物門 Magnoliophyta |
|
|
|
|
|
|
|
| 綱 | 百合綱 Liliopsida |
|
|
|
|
|
| 目 | 百合目 Liliales |
|
|
|
|
|
|
|
|
| 科 | 菝葜科 Smilacaceae |
|
|
|
|
|
| 屬 | 菝契屬 *Smilax* |
|
|
|
|
|
|
|
| 種 | **土茯苓 *S. glabra*** |
|

 |
|
| 二元學名 |
| ***Smilax glabra***Wright, 1903 |
|
|
|
|
|
|
|
|
|
|
|
|
|
|
|

**土茯苓**（粵拼：tou5 fuk6 ling4；學名：*Smilax glabra*），植物學又嗌**光葉菝葜**（注意葜字讀「揭」，gwong1 jip6 bat6 kit3），係菝葜科菝葜屬嘅常綠攀援灌木，喺中國長江以南範圍嘅山坡林、灌木林地區先至搵到。

樣
-

根莖樣似不規則立體形狀，梗超多分枝，冇刺但有卡位突出。葉革質，長4～13cm，闊1～4cm，基部楔形到近圓形，背面綠或帶蒼白，成隻樣介乎披針到橢圓角披針之間，老枝啲葉長19cm。花屬傘形花序，有好多花，綠白，公乸唔同樹；每年3～9月開花。果屬漿果，似波子；每年10～11月結果。

用途
--

佢嘅根狀莖可以攞嚟燉或炒嚟當餸食，亦可以攞嚟煲粥。重可以做藥，有清熱解毒同除濕嘅功效。

有關嘅書
----

* 野菜野果花图鉴 第334页　　吉林科学技术出版社 ISBN 978-7-5384-9161-6

連出去
---

* 土茯苓的功效與作用 健康猴
* 土茯苓 太平洋家居网
* 土茯苓 Tufulin 中藥材圖像數據庫 (香港浸會大學中醫藥學院) （白話文）（英文）
**黃安**（1962年12月8號—），原名**黃宏銘**，係中國大陸歌手。佢本嚟係臺灣歌手，憑一首《新鴛鴦蝴蝶夢》而出名，但之後星途一路都唔順利，2001年投共，入籍中華人民共和國。

爭議
--

黃安政治立場親中共，自封「臺獨剋星」，近年更加針對政見唔同嘅臺灣同香港藝人，向大陸當局「舉報」佢哋，令佢哋畀大陸當局「封殺」。

### 事例

單係2016年1月頭，黃安就已經有兩單「舉報」：

1. 「舉報」南韓組合TWICE嘅臺灣成員周子瑜喺南韓節目展示中華民國旗，誣衊佢係「臺獨分子」，令安徽衛視春晚節目封殺咗TWICE，最後逼到周子瑜喊曬口公開鞠躬道歉，講明「中國只有一個」，而Twice官網上面，周子瑜嘅出世地方亦由英文「Taiwan」改做簡體字嘅「中国台湾」。
2. 「舉報」香港藝人王喜喺facebook「褻瀆周恩來」，令佢喺中國中央電視台節目《了不起的挑戰》全程被打格仔。

### 批評

有人批評佢實際係兩面手法，以往響節目上揮舞中華民國旗、高唱「復我河山、救我同胞」嘅愛國歌，甚至揶揄大陸女性「我拿青春賭明天、不給小費算強姦」價值觀偏差嘅順口溜，打面佢「一邊罵台獨，一邊損大陸」。更有網友質疑，黃安瘋狂舉報台獨藝人，其實只係為咗掩護佢響節目上違規推銷可疑保健品。有人甚至話佢做綠營臥底。

### 引伸關於台灣保健制度嘅討論

雖然黃安經常歌頌中共政權，但係佢每次有病嘅時候都返去台灣使用保健睇病，令唔少台灣人不滿，亦引起咗台灣國內對於長期旅外國人享有台灣健保資源議題嘅關注。去到2020年11月，台灣健保署就計劃修改法例，將針對旅外國人停復保嘅制度進行修正，結果黃安相當不滿，喺微博發文重砲抨擊民進黨政府。

資料來源
----

1. ↑  娛樂星聞 (2020-11-27). 〈擬祭「黃安條款」！無法再爽用健保 黃安氣炸喊拆總統府 | 娛樂星聞〉. *star.setn.com* (繁體中文). 喺2020-11-28搵到.
一串炮仗
**炮仗**，又叫**鞭爆**、**鞭炮**、**爆竹**、**炮竹**、**紙炮仔**（客家話）等，起源至今有2000幾年歷史。鞭炮最開始主要用嚟驅魔避邪，到咗而家，華人響傳統節日、婚禮喜慶、各類慶典、廟會活動等場合幾乎都會燒炮仗，特別係響新年期間，炮仗嘅使用量超過全年用量嘅一半。

歷來嘅名
----

炮仗嘅叫法上各個歷史時期唔同，個名由「爆竹」、「爆竿」、「炮仗」一直到「鞭炮」，響鞭炮煙花之鄉嘅湖南省長沙市嘅瀏陽同埋鄰近地區，啲人仍然將體積大、火藥多同埋爆炸力強嘅單個鞭炮稱為「爆竹」。

來源
--

據講炮仗起源於**爆竹**。自古以來流傳一種講法：好耐以前，每年農曆除夕夜晚會出現一種叫「年」嘅猛獸，為咗嚇走呢種猛獸，啲人於是響屋企門口燒竹節，由於竹腔內嘅空氣受熱膨脹，竹腔爆裂，從而發出巨響，藉此驅趕年獸。隨住火藥嘅發明，火藥爆竹取代咗以往嘅竹節爆竹。

現時處境
----

大約響20世紀末，中國禁止喺城市燒炮仗，但並冇得到完全嘅施行，近年來有條件准燒煙花炮仗，香港政府就喺六七暴動過後立例全面禁止燒煙花炮仗，但每逢傳統節慶，特別係春節期間，新界尤其係鄉郊地區依然有人燒。響東南亞華人地區，有部分國家（包括馬來西亞）明文禁止煙花炮仗，但同樣只係形式。現時炮仗喺華人地區過年期間重好常見。

|  |  |
| --- | --- |
|  | 維基同享有多媒體嘅嘢：**Firecrackers** |

|  |  |
| --- | --- |
|  | 維基文庫有原文：
**爆竹煙火管理條例** |
喺密碼學上，**維吉尼密碼法**（英文：**Vigenère cipher**）係一種多表置密碼法（polyalphabetic cipher），即係會用多過一款替代方案嚟幫段明文做加密，明文嘅唔同部份用唔同嘅替代方案。

做法
--

維吉尼密碼法會用到一幅表格（tabula recta）－喺英文入面，呢幅表格會係一個 26 × 26 格嘅矩陣，每一條橫行都係有齊嗮 26 個英文字母，每一行都係打前嗰後向左移咗 1 格，即係第一行會係 A 開頭跟住出嗮淨低嗰 25 個字母，第二行會係 B 開頭跟住出嗮淨低嗰 25 個字母，第三行會係 C 開頭跟住出嗮淨低嗰 25 個字母... 如此類推，即係好似下面呢幅圖噉：

攞住幅表格喺手，個傳訊人跟住就要有個關鍵字，例如家陣個關鍵字係 `deceptive`（英文「呃人嘅」噉解），傳訊人可以將個關鍵字重複寫無限咁多次，令明文嘅每個字母都有個對應嘅關鍵字字母：

* 例如家陣明文係 `WE ARE DISCOVERED. SAVE YOURSELF.`（粵文：「我哋俾人發現咗喇。自己走佬啦。」）
* 將明文（唔包標點符號）同關鍵字對準：

```
 WE ARE DISCOVERED SAVE YOURSELF
 DE CEP TIVEDECEPT IVED ECEPTIVE （關鍵字重複無限次，令明文每個字母有個對應嘅關鍵字字母）
```

* Foreach 明文字母以及佢對應嗰個關鍵字字母，
	+ 攞個明文字母對應嗰一條打戙行；
	+ 攞個關鍵字字母對應嗰一條打橫行；
	+ 幅表格入面明文字母打戙行同關鍵字字母打橫行相交嗰點，就係對應呢個明文字母嘅密文字母；
	+ 例：喺上面嗰幅表格入面，打戙行 W 同打橫行 D 相交嗰點嘅字母係 Z，所以 Z 就係密文第一個字母，打戙行 E 同打橫行 E 相交嗰點嘅字母係 I，所以 I 就係密文第二個字母... 如此類推：

```
 WE ARE DISCOVERED SAVE YOURSELF
 DE CEP TIVEDECEPT IVED ECEPTIVE
 ZI CVT WQNGRZGVTW AVZH CQYGLMGJ
```

維吉尼密碼法相當有效，能夠好大程度上收埋明文嘅字母頻率：例如凱撒密碼法最大嘅問題就係敵人能夠齋靠觀察密文當中唔同字母嘅出現頻率嚟大致噉估到段密文碼嘅參數（向左定向右、移咗幾多）；相比之下，維吉尼密碼法就冇呢個問題－例如 E 係廿一世紀初英文入面最常出現嘅字母，如果用嘅係維吉尼密碼法，篇明文唔同部份嘅 E 會分別被轉換做唔同嘅字母，而唔似得凱撒密碼法噉個個 E 都係轉換做同一個密文字母。事實係，有密碼學專家實際計過條數，發現用維吉尼密碼法出嘅密文嘅字母頻率變異（簡單講指「出現得最多嘅字母」同「出現得最少嘅字母」之間喺出現頻率上嘅差距；可以睇埋變異數）會明顯細過明文嘅，所以令到敵人更加難齋靠觀察密文唔同字母嘅出現頻率嚟破解段密文碼。

睇埋
--

* 凱撒密碼法

攷
-

1. 1 2  Kahn, David (1996). *The Codebreakers* (2nd ed.). Scribner. p. 133.
2. ↑  Mendelsohn, Charles J (1940). "Blaise De Vigenere and The 'Chiffre Carre'". *Proceedings of the American Philosophical Society*. 82 (2).
3. ↑  Helen F. Gaines (18 November 2014). *Cryptanalysis: A Study of Ciphers and Their Solution*. Courier Corporation. p. 117.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * 睇
* 傾
* 改
密碼學 |
| --- |
| 研究「點樣寫低秘密嘢」嘅學問 |
| **基本概念**
* 敵人
* 編碼
* 加密同解密
* 明文同密文
* 鑑別
* 密碼協議
* 隱寫術
* 量子密碼學
* 密碼學史（古典 cipher · 啞謎機）
 |
| **Cipher** 同**密碼基元**
* 換位法同替代法
* 圍欄密碼法
* 凱撒密碼法
* 彼利菲密碼法
* 維吉尼密碼法
* 一次性密碼本
* 多表置密碼法
* 組密碼法同流密碼法
* 多重加密
* 乘積密碼法
* 密匙（密匙延伸）
* Nonce
* 暗門函數
* 密碼雜湊函數
 |
| **密碼體制**
* 對稱密匙密碼（數據加密標準 · 進階加密標準）
* 公開密匙密碼（RSA 密碼系統）
* 端到端加密
* 區塊鏈
* 資訊理論安全性
 |
| **密碼分析**
* 頻率分析
* 通信量分析
* 攻擊模型（唯密文攻擊 · 窮舉攻擊）
* 重送攻擊
* 運算複雜度
 |
| **相關技術**
* 電腦保安
* 網絡攻擊
* 勒索軟件
* 產品序號同註冊機
* 數碼簽署
* 信息鑑別碼
* 密碼病毒學
* 通訊（安全通訊管道）
* 資訊系統
* 軍事情報
* RNG
* Crypto
 |
| **拉雜相關**
* 電腦科學
* 應用數學
* 資訊理論
* 資訊戰
* 黑客
* 質數
* 複製保護同代碼難讀化
* Cyberpunk
 |

 |
唔好同**冬菇**搞亂。
**東姑阿都拉曼**（舊譯**東姑鴨都拉曼**，**Tunku Abdul Rahman Putra Al-Haj ibni Almarhum Sultan Abdul Hamid Shah**，1903年2月8號—1990年12月6號）係馬來西亞第一任首相，尊稱「馬來西亞國父」。

早年
--

東姑喺1903年2月8號喺吉打州亞羅士打嘅皇宮出世。老豆係吉打州第24任統治者；阿媽係吉打蘇丹嘅第四位王妃。東姑喺屋企排第七。由於佢係庶子，所以佢冇吉打皇位嘅繼承權。東姑細個住喺吉打皇宮，當佢大個啲，就自由出入皇宮同平民細路玩。雖然佢阿媽好反對，但係要照顧蘇丹而管唔到佢。喺當時嘅吉打，瘧疾同霍亂係好普遍嘅病。東姑嘅阿哥同一個家姐都係因為霍亂而死。而東姑本身都有瘧疾，一直到佢喺1920年離開馬來西亞去倫敦求學時先好返。

睇埋
--

* 拉曼大學
* 東姑阿都拉曼國家公園

攷
-

1. ↑  上書東姑鴨都拉曼首相抗議聯盟政府敌视南大

|  |  |
| --- | --- |
| 權威控制 | 
* WorldCat
* VIAF: 20929510
* LCCN: n50034818
* ISNI: 0000 0000 8363 1019
* GND: 118787705
* SELIBR: 31218
* SUDOC: 138970831

 |


|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
| Flag of 馬來西亞Biography icon | 呢篇同馬來西亞人相關係楔位文。歡迎幫維基百科擴寫佢。睇 • 論 • 改 • 歷 |
**紅漿果**係一首波蘭民歌，講一個有錢但係醜樣嘅女仔想搵男朋友。通常波蘭人會喺結婚嘅時候唱呢首歌。

歌詞
--

### 波蘭文

Czerwone jagody  

Wpadają do wody  

Powiadają ludzie  

Że nie mam urody  

   

Urodo, urodo  

Gdybym ja cię miała  

Miałabym chłopca  

Jakiego bym chciała  

  

Urodo, urodo  

Gdybym ja cię miała  

Miałabym chłopca  

Jakiego bym chciała  

   

Lecz mi matuś rzekła  

Córuś moja droga  

Przecież masz majątek  

Na co ci uroda  

   

Urodo, urodo  

Gdybym ja cię miała  

Miałabym chłopca  

Jakiego bym chciała  

  

Urodo, urodo  

Gdybym ja cię miała  

Miałabym chłopca  

Jakiego bym chciała  

   

Bo ta urodziwa  

Nie jest pracowita  

Czy to gospodyni  

Panna czy kobita  

   

Choć urody nie mam  

O to się nie troszczę  

wszystkim urodziwym  

wcale nie zazdroszczę  

  

Choć urody nie mam  

O to się nie troszczę  

wszystkim urodziwym  

wcale nie zazdroszczę  

   

Choć urody nie mam  

ale czyste serce  

przecież jakiś chłopak  

za żonę mnie zechce  

   

Urodo, urodo  

Gdybym ja cię miała  

Miałabym chłopca  

Jakiego bym chciała  

  

Urodo, urodo  

Gdybym ja cię miała  

Miałabym chłopca  

Jakiego bym chciała  

   

Czerwone jagody  

spadają do wody  

powiadają ludzie  

że nie mam urody  

   

Urodo, urodo  

Gdybym ja cię miała  

Miałabym chłopca  

Jakiego bym chciała  

  

Urodo, urodo  

Gdybym ja cię miała  

Miałabym chłopca  

Jakiego bym chciała

### 廣東話翻譯

紅色嘅漿果  

跌落水入面  

啲路人見到我都話  

我一啲都唔靚女  

  

美麗啊美麗  

如果我有你嘅話  

有邊個男仔係我想要嘅話  

我都可以要  

  

美麗啊美麗  

如果我有你嘅話  

有邊個男仔係我想要嘅話  

我都可以要  

  

但係阿媽同我講  

「我嘅寶貝女啊  

你屋企有咁多財富  

仲需要美麗嚟做乜呢？」  

  

美麗啊美麗  

如果我有你嘅話  

有邊個男仔係我想要嘅話  

我都可以要  

  

美麗啊美麗  

如果我有你嘅話  

有邊個男仔係我想要嘅話  

我都可以要  

  

「因為啲靚嘅女仔  

一啲都唔勤力  

無論佢係喺屋企做女主人  

定係做大小姐」  

  

雖然我一啲都唔靚女  

但係我唔需要理  

其實我一啲都唔妒忌  

嗰啲比我靚嘅女仔  

  

雖然我一啲都唔靚女  

但係我唔需要理  

其實我一啲都唔妒忌  

嗰啲比我靚嘅女仔  

  

雖然我一啲都唔靚女  

但係我有一個純潔嘅心  

因為已經有一個男仔  

想我做佢老婆  

  

美麗啊美麗  

如果我有你嘅話  

有邊個男仔係我想要嘅話  

我都可以要  

  

美麗啊美麗  

如果我有你嘅話  

有邊個男仔係我想要嘅話  

我都可以要  

  

紅色嘅漿果  

跌落水入面  

啲路人見到我都話  

我一啲都唔靚女  

  

美麗啊美麗  

如果我有你嘅話  

有邊個男仔係我想要嘅話  

我都可以要  

  

美麗啊美麗  

如果我有你嘅話  

有邊個男仔係我想要嘅話  

我都可以要
**紅矮星**係質量同尺碼都較細、溫度較低嘅恆星。響Hertzsprung-Russell圖入便，紅矮星係 K 或 M 光譜類型嘅星。以數量計，紅矮星佔咗成個宇宙嘅恆星嘅七至九成。佢哋質量細，細到0.075到半個太陽質量，而表面嘅溫度經常低過3,500 K。

特性
--

2005年發現咗繞行紅矮星Gliese 581嘅太陽系外行星，質量同海王星或者17個地球差唔多。佢隔佢繞行嘅紅矮星好近，得6百萬公里（0.04天文單位）。噉可以估到佢嘅表面溫度會有150攝氏度，雖然佢繞行嘅恆星好細好暗。2006年發現咗另外一個太陽系外行星，5.5個地球質量，繞行紅矮星OGLE-2005-BLG-390L，隔佢嘅恆星2.6天文單位，表面溫度估會低過−220 °C （56 K）。

2007年，又發現咗一個新嘅，話唔定會適合生物居住嘅太陽系外行星。呢個行星編號Gliese 581 c，繞行Gliese 581。如果行星嘅發現者（Stéphane Udry嘅小組）所估計嘅行星質量（5.36個地球）係冇錯嘅話，佢就係而家發現倒嘅最細個嘅繞行正常恆星嘅太陽系外行星（而家重發現有重細粒嘅太陽系外行星，不過唔係繞行正常恆星，而係繞行一個編號PSR B1257+12嘅中子星）。發現者重估佢嘅半徑會有個半地球咁大。呢粒行星啱啱好響紅矮星Gliese 581嘅可居住帶入便，亦係而家為止最有可能適合生命居住嘅太陽系外行星。

可居住性
----

內文：紅矮星可住帶

註
-

1. ↑  SPACE.com - Major Discovery: New Planet Could Harbor Water and Life
着丁字褲嘅男人
**丁字褲**，又叫做**T字褲**、**T-back**、**G弦褲**，係指肛門等部位淨係有一絛繩大小布條嘅底褲。因為似「丁」字而得名。

歷史
--

天氣酷熱嘅地區响早期嘅服裝穿着方面以簡單涼爽為主，因此各地都有流行着丁字褲嘅風俗，好似台灣嘅原住民阿美族、達悟族等部族，响男性服裝方面流行着丁字褲，而當時嘅丁字褲大多用麻布整。然而隨住科技進步，而家流行嘅丁字褲喺材料上同以前嘅好唔同，而家流行嘅丁字褲材料有棉、羊毛、絲同各種化學纖維材料，而且顏色方面五花八門，有紅、黃、藍、黑同白等顏色，條紋花邊嘅種類都好多，有豹紋條紋、相間條紋等。

男用丁字褲
-----

丁字褲可以包住男人副𡳞
男人嘅丁字褲往往唔同婦女嘅丁字褲，有啲丁字褲響前面垂直整可以容納男性生殖器嘅袋。丁字褲往往比其他男性內衣款式有更好嘅支持，同埋消除大腿內側同生殖器之間嘅壓迫感，呢兩個原因令男人同男仔可能會選揀着丁字褲。

女用丁字褲
-----

着丁字褲嘅女人
隨住社會風氣愈趨開放，服裝商人裝造出布料越嚟越少嘅底褲同游水褲，丁字褲比比堅尼更進一步，幾乎去到極限，僅僅遮到屎眼同屄，同唔着褲差唔多，適合想要展露性感嘅女人。唔止喺游水、曬太陽嘅公開地方會有女人噉樣着，性愛或者色情嘅私密場合，都會用到。

注
-

1. ↑  "Buzzle". 原著喺2009年4月5號歸檔. 喺2010年7月8號搵到.

|  |  |
| --- | --- |
|  | 維基同享有多媒體嘅嘢： **Thong** |
**菲力·魯賓·加西亞·沙米耶杜**（聞名於魯賓·達里奧 (西班牙文讀音：[ruˈβen daˈɾi.o])，1867年1月18號—1916年2月6號）係個尼加拉瓜詩人。佢開闢咗拉丁美洲喺19世紀未蓬勃發展嘅Modernismo（西班牙文：Modernismo (literatura en español)）（現代主義）文學運動。達里奧喺20世紀嘅西班牙文文學同新聞工作仍然有好大嘅影響。佢更被喻為西班牙文王子同埋稱為modernismo之父。

生活
--

因為佢父母曼魯歐·加西亞同羅莎·沙米耶杜佢哋雙方嘅父母係表親，所以佢哋要得到神職人員批准，先結得婚。最後佢哋喺1866年4月6號喺尼加拉瓜利昂結婚。但係，因為曼魯歐不能自制嘅酗酒，羅莎決定離開魯歐去到馬塔帕城並喺嗰度生咗菲力·魯賓。之後佢哋夫妻二人和好並且生咗個女叫江迪丹·羅莎，不過江迪丹喺出世之後幾日就夭折咗。當羅莎搬去佢姨姨波娜丹·沙米耶杜嗰陣，呢段緍絪再一次破裂。過咗一排，羅莎同另外一個男人一齊，佢哋亦都搬咗去洪都拉斯嘅祖魯特卡。

魯賓·達里奧喺尼加拉瓜馬塔帕城出世。然佢喺浸禮中用嘅名，佢真正嘅姓係加西亞，不過佢父親嗰邊家族最為人所知嘅姓係達里奧。魯賓喺佢嘅自傳入面就解釋咗點解：

>  According to what some of the old people in that town of my childhood have referred to me, my great-grandfather had Darío as his nickname or first name. In this small town he was known by everyone as "Don Darío" and his entire family as the Daríos. It was in this way that his and all his family last name began to disappear to the point where my paternal great-grandmother already replaced it when she signed documents as Rita Darío; becoming patronymic and acquiring legal stand and validity since my father, who was a merchant, carried out all his businesses as Manuel Darío...
> 
> 

> 喺我細個生活嗰座城市，啲老人家話達里奧或者係係我阿爺嘅花名同埋真名。喺呢座小城鎮入面，個個都叫佢"Don Darío"，而個家族就叫"Daríos"。所以佢哋都慢慢開始唔用佢哋本身個姓，而我嫲嫲喺簽名嗰陣都已經係簽緊"Rita Darío"。去到我爸爸嗰陣，呢個姓開始變成合法同認可，而乍亦都係用曼魯歐・達里奧(Manuel Darío)呢個名去做生意...
> 
> 

利昂嘅Catedral-basílica de la Asunción。魯賓·達里奧嘅童年就喺利昂渡過，而佢就正正葬咗喺呢間教堂。
達里奧細個喺利昂度長大，由佢媽媽嘅叔叔菲力同姨姨波娜丹湊大，佢亦都當佢哋係佢真正嘅父母。 （第一年返學嗰陣，佢成日都喺功課度寫菲力·魯賓·拉米雷斯（Félix Rubén Ramírez）做自己個名。佢好少同住喺洪都拉斯嘅媽媽，或者叫佢做「曼魯歐叔叔」嘅爸爸講嘢。雖然我哋[邊個？ ]唔好清楚佢早年嘅生活，但係有記錄指出當菲力・拉米雷斯喺1871年過身之後，佢哋家庭出現經濟問題，要考慮將達里奧送去裁縫度做學師仔。根據佢嘅傳記嘅作者耶德米羅·託利斯指出，佢喺1879到1880年間受耶穌會教育之前，喺利昂讀過幾間唔同嘅學校。 [未記出處或冇根據]

佢係一個早熟讀者，好細個就識字（佢話佢3歲已經識字)，佢之後亦都開始咗寫詩。佢第一次發表詩就係就係佢1879年佢13歲喺報紙刊登嘅一首十四行詩。1880年7月26號，佢喺*El Termómetro*日報(Rivas)上面發表咗一首挽詩：*Una lágrima。*唔使一陣，佢就喺利昂一本文學雜誌 *El Ensayo*以「細路詩人」嘅身份得到大眾嘅注意。根據Teodosio Fernández，佢初初開始寫嘅詩都係受到當代西班牙文詩人José Zorrilla, Ramón de Campoamor, Gaspar Núñez de Arce and Ventura de la Vega等人影響。好似佢喺1881年所寫嘅文章*El jesuita咁，*呢個時候嘅寫作都反映出對羅馬天主教干涉下帶有敵意嘅自由主義傾向。對佢政治取向影向最大嘅，就係厄瓜多爾人Juan Montalvo，而佢第一篇新聞寫作就係模仿佢所寫。

大概喺1881年12月，佢搬咗去首都馬拉瓜。有啲自由派政客認為，以佢嘅天賦，佢應該攞去公費資助去歐洲留學。

不過，因為佢詩入面嘅反教權色彩，保守派嘅議會長Pedro Joaquín Chamorro Alfaro並唔同意呢個提議。最後，佢可以喺尼加拉瓜嘅格拉納達讀書，不過佢就㨂咗喺馬拉瓜讀，而佢都繼續喺馬拉瓜從事新聞工作，喺*El Ferrocarril*同埋*El Porvenir de Nicaragua*兩份報紙做嘢。佢喺馬拉瓜鍾意咗一個11歲嘅女仔Rosario Emelina Murillo，更加想同佢結婚。1882年9月，因為佢朋友寫咗份請願書去阻住佢結婚，佢去咗薩爾瓦多旅行。[未記出處或冇根據]

### 喺薩爾瓦多

### 喺智利

### 中美洲之旅


1. ↑  "It was in the late 1880s that the celebrated Nicaraguan poet Rubén Darío (1867–1916) first published the term modernism (or modernismo in Spanish). The earliest known appearance in print worldwide of this term was in 1888 in Darío's essay "La literatura en Centroámerica" (*Revista de arte y cultural*, Santiago, Chile)
2. ↑  Among the books he mentions reading are *Don Quijote*, the Bible and works by Leandro Fernández de Moratín (ref. Rubén Darío, *op. cit.*, p. 5)
3. ↑  Fernández, Teodosio: *Rubén Darío*. Madrid, *Historia 16 Quórum*, 1987. Colección "Protagonistas de América" (ISBN 84-7679-082-1), p. 10
4. ↑  Rubén Darío, *op. cit.*, p. 18
座標: 23°03′30″N 113°18′57″E﻿ / ﻿23.0583979°N 113.3157285°E﻿ / 23.0583979; 113.3157285

 **石崖衞公祠**（粵拼：sek6 ngaai4 wai6 gung1 ci4）
，堂號**熾昌**（ci3 coeng1），喺廣州市海珠區瀝滘村東街坊4號，係番禺瀝滘衞氏御史房十三世祖嘅祠堂。清朝乾隆元年（1736年）起。坐西向東。三間两進两廊加一邊襯祠，佔地470個方。先頭愛來做東街社區警務室同村治安隊辦公室。2011年，成咗海珠區圖書館瀝滘分館。

建築
--

**祠堂**三間兩沓兩廊，總面闊16.33米，總進深28.8米。原先有南北襯祠，而家得過北襯祠，祠面闊3.15米，硬山頂。

**頭一沓**係正祠，面闊三間13.18米，進深兩間8.31米。硬山頂，鑊耳封火山墻，灰塑龍船脊，碌灰筒素瓦，素瓦當剪邊。有木雕花封檐板。前廊次間有花崗石包臺，前檐柱花崗石方柱，柱同山墻之間架蝦公樑，上邊有蝙蝠形石駝峰斗栱。明間前邊有四個梯級。牆體青磚花崗石腳。分中牆開大門，兩邊有門枕石，兩道木板門，門下低原先有喐得嘅高門檻，家陣黐住道門。兩條柱前後廊分中牆同間隔牆承重。內明間係門廳，兩邊係倒朝房。後檐柱係八角「鹹水石」柱。

**天井**用花崗條石打橫鋪，四邊有凹樑，兩邊有卷棚頂廊，碌筒瓦頂，菱形紅階磚鋪地。

**第二沓**係清朝早期建築，面闊13.18米，進深11.5米。硬山頂，鑊耳山墻，龍船形屋脊，瓦面同頭一沓差唔多，有如意封檐板。屋裡邊嘅天花封住咗，未搞得明樑架構造，前檐柱係八角「鹹水石」，金柱係實木圓柱。前邊有四個石級。

攷
-

* 《廣州市文物普查彙編·海珠區卷》
* 《海珠古祠堂》

| * 睇
* 傾
* 改
廣州瀝滘祠堂群 |
| --- |
| 衞氏 | 

|  |  |
| --- | --- |
| 尚存 | 大宗祠 · 明湮祠 · 永思祠 · 大夫祠 · 心和祠 · 志宇祠 · 石崖祠 · 義所祠 · 崌崍祠 · 誠齋祠 · 麗溟祠 ·  芝喦祠 |
| 無咗 | 敦睦祠 · 玉溪祠 · 西樵祠 · 存著祠 · 怡穀祠 · 承德祠 · 東漁祠 · 孔材祠 · 肖軒祠 · 敬梅祠 · 南波祠 · 曉川祠 · 豪石祠 · 世泌祠 · 廣居祠 · 石室祠 · 鳳伍祠 · 可翁祠 · 海翁祠 |

 |
| 羅氏 | 

|  |  |
| --- | --- |
| 無咗 | 榮恩祠 · 玉波祠 |

 |
**「五丁開嶂」石刻**係中國廣東廣州一古石刻，喺天河區柯木塱嘅高塘石公園入面，嚿天然巨石嘅西北邊隔籬。

嚿石雖然喺2004年被列入過廣州市級文物，但2012年10月19號降級成天河區保護文物。

古仔
--

戰國中後期，秦惠王見到蜀王成日亂嚟而諗住斬冧蜀王，但因有崇山隔開而冇路通，不過蜀人成日信牛鬼蛇神同巫術，秦惠王命令下面啲錦衣衛鑿5隻大石牛畀蜀王，重派人喺石牛尾下邊放黃金。蜀人收到禮之後，以為係天上嚟嘅「神牛」識得疴黃金而開心到嘭嘭聲。蜀王派咗國入面五位有移山倒海之力嘅大力士去開山劈路，一直將石牛運返成都。而嗰條拖石牛嘅路就係古金牛道，又嗌「劍門蜀道」。

概況
--

嚿石四圍都俾竹林圍住。最長有12m，闊約3m，最高有大概4m到，樣似不規則蛋形。入面啲紅色題字都屬正方形字，喺民國廿三年（1934年）刻出嚟，其中標題大字有0.36m²咁大；而正文字有0.09m²咁細。初期時屬豎排，從右到左，唔帶標點嘅繁體字楷書，但文革期間受破四舊影響而整甩嗮兼唔知飛到邊，後嚟搵到文獻嗰時改成咗簡體字，從左到右，帶標點嘅橫排結構。入面寫住嘅係呢堆字：

|  |  |  |
| --- | --- | --- |
| 「 | 五丁開嶂古有五丁力士，開闢山嶂，使巴蜀與中原交通，厥功甚偉。今郊外體育會開幕，創造之功等於開嶂。勒此四字，以爲紀念。甲戌孟夏月李楊敬　題 | 」 |

攷
-

* 五丁开嶂石刻 廣州圖書館
香港遊樂場協會喺灣仔修頓中心嘅總辦事處
**香港遊樂場協會**（英文：**Hong Kong Playground Association**）係香港一間非政府青少年社會服務機構，喺1933年創立，透過多元化嘅服務，致力培育青少年喺德、智、體、群、美全面而均衡嘅身心發展，成為香港社會嘅接班人。

機構簡介
----

香港遊樂場協會服務分為「中央行政及機構傳訊部」、「社會工作部」同「文化及體藝部」三大部門。「中央行政及機構傳訊部」負責協會行政、組織大型活動、機構傳訊、專業研究同發展等。「社會工作部」服務包括青少年綜合服務中心、兒童及青年中心、地區青少年外展社會工作服務、青少年深宵外展服務、社區支援服務計劃、學校社會工作服務、非常學堂輟學生輔導計劃等。而「文化及體藝部」就包括場館營舍、交流、藝術服務、體育服務、社會企業。服務單位遍佈港島、九龍、新界同離島各區。同時，亦同內地、澳門、東南亞鄰近地區嘅政府同公營機構有經常性嘅交流同合作，以促進彼此之間嘅專業發展。秉持「以人為本、追求卓越」嘅精神，貢獻社會，造福新一代，並致力成為一間香港同國際知名嘅專業青少年服務機構。

使命
--

* 促進青少年嘅全人發展
* 建設青少年健康同理想嘅成長環境，並倡議同協助建設一個重視同關心青少年嘅社會
* 支援身處不利環境嘅青少年抵抗逆境同誘惑，確立目標，融入社會
* 培育青少年正確嘅公民價值觀，積極參與社會，熱愛國家民族
* 提供空間畀青少年發揮潛能同創意，強化競爭力同抗逆力

出面網頁
----

* 香港遊樂場協會嘅官方網站
* 香港遊樂場協會嘅Facebook頁 改維基數據
* 香港遊樂場協會嘅Instagram頁 改維基數據
* YouTube上面嘅香港遊樂場協會嘅頻道
**感受野**（粵拼：gam2 sau6 je5；英文：**receptive field** / **sensory space**）係指一粒神經細胞可以感受到嘅一柵區域，如果話刺激 {\displaystyle {\text{A}}} 喺神經細胞嘅 {\displaystyle {\text{x}}\_{i}} 嘅感受野之內，噉 {\displaystyle {\text{x}}\_{i}} 就可以受到 {\displaystyle {\text{A}}} 刺激而射訊號，否則 {\displaystyle {\text{x}}\_{i}} 就唔會受到 {\displaystyle {\text{A}}} 刺激。

喺生理學等嘅領域上，感受野一般俾人用嚟描述視覺系統、聽覺系統同埋本體感受啲具體嘅神經系統性質。

生理
--

### 視覺

以人類個視覺為例，一𤗲視網膜上高毋同區域啲神經細胞個組織結構係毋同嘅，因此反映到視覺能力上都有毋同側重。譬如黃斑裏便個中央凹，一粒視錐細胞就直接褦到一粒神經節細胞；喺中央凹裏便總共大概有6萬粒視錐細胞同埋對應嘅6萬粒神經節細胞，嚟喺視覺中心達到最細緻嘅分辨能力。相反，喺毋需要咁清晰視覺嘅埞，平均6粒視錐細胞正佮到駁埋一粒神經細胞，噉樣可以減少訊號通路個數量，仲因為神經節細胞可以著更多訊息源激活、所以可以提高週邊區域個動態視覺能力 。

人工神經網絡
------

Neurons of a convolutional layer (blue), connected to their receptive field (red).卷積層啲神經元（藍色粒）與及連埋嘅感受野（深紅色細方形）
術語「感受野」亦都用喺人工神經網絡領域，好多時跟卷積神經網絡（CNN）有𪐀褦。喺呢種語境當中，感受野定義為輸入裏便某笪區域嘅大細，當中生成相應特徵嘅。基本上，感受野係攞嚟度量某𤗲輸出要素同輸入區域之間關聯嘅，個概念適用於啲本地操作似摺積（convolution）、池化（pooling）之類。喺研究運動相關嘅任務裏便，譬如視頻預測（video prediction）同光流估計（optical flow estimation），要捕獲大幅度運動（2D柵格入便啲像素嘅位移），就要有相應足夠嘅感受野。具體嚟講，感受野大過數據集嘅最大數據流個幅值（magnitude）就算係足夠。當然都有好多方法增大得CNN嘅感受野。

CNN layers arranged in three dimensions.成三維排列嘅CNN層
人工神經網絡個「感受野」容易令人聯想到實際生物神經系統嘅感受野。的確，CNN個架構係特登模仿啲人認爲真實動物大腦係點樣運作嘅。唔似類似多層感知機（MLP）當中每一𤗲每粒神經元都連嗮下一𤗲啲神經元，CNN裏頭啲神經元成三維結構噉排，照顧到唔同神經元相對於原始數據嘅空間關係。由於CNN主要用於電腦視覺領域，所以啲神經元代表嘅數據好多時係圖像。每粒輸入神經元代表緊原始圖像嘅一粒像素，啲輸入神經元就組成第一𤗲。後一𤗲啲神經元都駁到啲輸入神經元嘅連接，但唔似MLP抑或其他傳統神經網絡入便噉駁嗮，而CNN用類似感受野嘅佈局，入便每粒神經元僅衹同前一𤗲（較低𤗲）神經元嘅子集連接。較低𤗲入便一粒神經元個感受野僅衹包含到圖像嘅一部份，而後便𤗲（較高𤗲）一粒神經元嘅感受野組合自低過佢嘅一啲（亦非全部）神經元個感受野。即，較高𤗲啲神經元「睇」得到圖像嘅部份大過較低𤗲嘅。噉樣逐𤗲逐𤗲落去每𤗲都從幅原始圖像度學到愈嚟愈多嘅抽象特徵。戥其他類型嘅神經網絡比較返，噉樣嘅感受野設計俾人認爲係CNN喺識別啲視覺圖樣方面有特別優勢嘅原因之一。

喺一啲研究當中，提出唨「有效感受野」嘅概念，嚟表示喺梯度反向傳播之後啲實際會受影響到嘅感受野；有一啲原因會影響有效感受野佔總嘅理論感受野嘅大細，包括啟動函數嘅選擇等。

攷
-

1. ↑  A bot will complete this citation soon. Click here to jump the queue arXiv:1701.04128v2.
**動態定價**（**dynamic pricing**）係廿一世紀初開始興起嘅一種定價策略：動態定價係指「件產品嘅價錢由而家呢一刻嘅市場需求決定」，而市場需求好多時都會用一啲專化嘅電腦演算法嚟定時定候（例如每個鐘頭一次）估計，令到一間公司可以喺需求提升嗰陣收多啲錢，將利潤最大化。

好似優步（Uber）噉，就係動態定價嘅一個出名例子，優步嘅流動應用程式可以俾人通過網絡嚟約車，方便住喺城市嘅人可以唔使自己揸都可以有車坐，喺廿一世紀初嘅西人國家頗為受歡迎，優步採取咗動態定價嘅做法－

* 優步約車係用流動應用程式做嘅，所以優步公司可以輕易噉知道每一刻時間有幾多客想約車（需求量）；
* 簡單講，優步約車有一個**標準約車費**（standard rates），而優步嘅流動應用程式會將個標準約車費乘以一個數（multiplier），乘嘅數同嗰一刻時間嘅需求量成正比，再用最後得出嘅數做實際嘅約車費；
* 所以一旦需求量升，例如係朝頭早多人要返工嘅時段、或者落雨好多人想坐車返屋企... 呀噉，約車費就會升，而且成個過程高度自動化。

優步嘅做法俾唔少人批評，例如有用戶投訴話佢哋落雨想約車嗰陣，發現約車費突然升咗成 8 到 10 倍，搞到佢哋好麻煩。不過商界一般都公認，優步嘅做法係廿一世紀初定價策略上嘅一大創新。

攷
-

1. ↑  "Uber Is Trying to Patent Its Surge Pricing Technology". *Time*. December 19, 2014.
2. ↑  "Uber Seeks to Patent Pricing Surges That Critics Call Gouging". *Bloomberg L.P*. December 19,
**接觸**，日名**ふれあい**，日文歌一支，中村雅俊一曲，可謂佢初出道歌。支曲一九七四年，即昭和卌九年，七月一號發行。同年十月廿五號，同名唱片發行。支曲上過日本流行榜首位，總計張數，賣咗一百二十六萬五千 。

歌出自佢主演電視片集。翻唱不絕，廣東話版本好多。

來源
--

本身出自電視片集插曲，青春學園一類。片中太陽學園，佢演欖球教練沖田先生，同學生交流成長。寄宿之處露臺，自彈自唱支歌。同戲之中，另有一曲**青春貴族**，營火一幕彈唱。就放喺唱片另一面。原本青春貴族放唱片正面，檢討後接觸放正面 。

之後松竹拍戲，以接觸為名，中村主演兼唱。

意
-

日文名本意觸同合，指兩方接觸，互惠互動，人與人情緒相通。尤其話年紀唔同，職業唔同咁。日本戰後經濟繁榮，由大家庭轉成細家庭，人間變得個人孤單，因而衍生出咁嘅講法。歌詞反覆講人唔能獨活。

版本
--

廣東話版本好多，有華娃唱不能換不能代，有馮偉棠唱流浪在遠方，有黃愷欣唱何處覓清風，有夏妙然唱前事錄了影，有劉漢樂唱長途電話，同埋近廿年後有關淑怡唱一首獨唱的歌。

日本都有翻唱，有柏原芳惠，有壯一凡，有高橋真梨子咁。電影大日本人，就用支曲做插曲，菅田將暉同知英唱。

攷
-

1. ↑  〈ふれあい (中村雅俊 1983 香港演場會-Song #3)〉.`{{cite web}}`: CS1 maint: url-status (link)
2. ↑  《オリコン・シングル・チャートブック(完全版):1968 - 2010》. オリコン・エンタテインメント. 2012–02. p. 549. ISBN 978-4-87131-088-8. `{{cite book}}`: Text "和書" ignored (help)CS1 maint: date format (link)
3. ↑  ミュージックファイルシリーズ／MFコンピレーション『熱血先生グラフィティ －学園ドラマミュージックファイル－（日本コロムビア、2004年8月25日）封入ブックレットでの記載より。
一班典型嘅浪漫芭蕾舞蹈員
**浪漫芭蕾舞**（粵拼：long6 maan6 baa1 leoi4 mou5；英文：**romantic ballet**）係 19 世紀早期（浪漫時期）嘅法國起源嘅一套芭蕾舞，到咗今日都仲有發展緊。喺技巧上，呢個時期嘅芭蕾舞最大嘅特徵係開始咗使用腳尖企（en pointe），腳尖企指個舞蹈員腳踭離地，淨係用腳尖支撐全身，腳尖企主要係女舞蹈員做嘅，用意係造出輕盈嘅美感。腳尖企嘅出現大大噉影響咗浪漫芭蕾舞嘅發展：腳尖企引起人注意女舞蹈員嘅輕盈性，所以浪漫芭蕾舞好多時以女舞蹈員做主導，會加埋長嘅芭蕾舞裙，突顯舞蹈員柔軟同柔弱嘅氣質。同時，當時嘅科技演進發明咗煤氣燈，能夠用呢種燈比較柔軟嘅光造出一種神秘感。總體上，呢啲發展令浪漫芭蕾舞同古典芭蕾舞風格上有差異－浪漫芭蕾舞零舍陰柔、輕盈、同具有神秘氣氛。

除此，浪漫芭蕾舞受到當代盛行嘅浪漫主義（Romanticism）影響，鍾意用帶強烈情感嘅主題做佢嘅美學基礎，啲故仔好多時都圍繞住女性靈異生物點整蠱人類嘅男人。例如係成日俾人攞嚟代表浪漫芭蕾舞嘅《芝莎》（Giselle）噉，就有一幕係男主角意外害死咗女主角之後，俾一班生前俾男人呃過嘅女鬼纏繞。

劇目
--

一般嚟講都認為，1832 年演嘅《風仙女》（La Sylphide）係史上第一齣浪漫芭蕾舞劇，而 1870 年嘅《歌碧麗亞》（Coppélia）就係最後一齣，當中《芝莎》可以話係浪漫芭蕾舞當中最出名嘅劇目：

### 芝莎

內文：芝莎
《芝莎》（Giselle）係由 19 世紀法國大作曲家亞道夫亞當（Adolphe Adam）所作曲嘅一齣芭蕾舞劇。

芝莎故仔大概係噉嘅：第一幕講天真嘅村婦芝莎愛上男主角*萊斯*（Loys）；萊斯查實係個貴族，真名叫*艾伯列特*（Albrecht），為咗避開佢未婚妻而假扮農民嚟到山旮旯嘅農村暫住；及後艾伯列特屋企人嚟到農村扚佢返去結婚，而芝莎亦都知道咗真相，冇幾耐芝莎仲死咗（死因視版本而定，多數版本話芝莎天生體質弱，因為受唔住打擊心臟病發）；第二幕講芝莎死咗化成幽靈，並且喺森林撞到一班棄婦嘅幽靈，呢班女鬼生前俾男人呃過，家陣死咗就靠喺森林殺死後生男人嚟出氣；有一日，艾伯列特為咗掃芝莎嘅墓走入去森林，班女鬼想對艾伯列特落手，但芝莎出於愛而出手阻止佢哋，仲救返艾伯列特。對好多評論家嚟講，芝莎嘅女鬼主題係最令人印象深刻嘅：喺所有版本嘅芝莎當中，都會有一個舞段係由扮演艾伯列特嘅男舞蹈員用跳舞表達恐懼等嘅情緒，同時會有班打扮成幽靈嘅女舞蹈員圍住佢跳舞，表達艾伯列特俾女鬼纏繞嘅情節，而芝莎嘅宣傳海報封面多數會係作幽靈打扮嘅女舞蹈員。

芝莎喺好多方面都係典型嘅浪漫芭蕾舞劇：成套劇以一個柔弱嘅女性角色（芝莎）做中心、編舞上重視輕盈性（飾演幽靈嘅女舞蹈員基本上實會想要有輕盈感，所以多數會勁用腳尖企）、而且主題涉及女性靈異生物（女鬼）。

睇埋
--

* 芭蕾舞
* 芭蕾舞技巧
* 古典芭蕾舞
* 浪漫主義
* 亞道夫亞當

攷
-

1. ↑  Romantic Ballet. *Victoria and Albert Museum*.
2. 1 2  Garafola, L. (1997). *Rethinking the Sylph: New Perspectives on the Romantic Ballet*. Wesleyan University Press.
3. 1 2  Ashton, Geoffrey (1985), *Giselle*, Woodbury, New York: Barron's.
4. 1 2 3  Homans, Jennifer (2010). *Apollo's Angels: A History of Ballet*. New York: Random House. pp. 1–4.
5. ↑  Beaumont, Cyril W (1996), *The Ballet Called Giselle*, London: Dance Books.
6. ↑  The Ballerina’s Legacy of GISELLE. *En Pointe with Houston Ballet*.

| * 睇
* 傾
* 改
芭蕾舞（Ballet） |
| --- |
| 芭蕾舞史 · 芭蕾舞音樂 · 芭蕾舞詞彙表 |
| 技巧 | 腳位 · 外開 · 手位 · En pointe · 阿拉伯斯卡 · 旋轉舞步（定點法） · Aplomb · Ballon |  |
| 用具 | Barre · 舞蹈室 · 緊身褲 · 傘裙 · 連身衫 · 舞蹈腰帶 · 軟鞋 · 足尖鞋 |
| 著名劇目 | 
* 柴可夫斯基（天鵝湖 · 合桃鉗 · 睡公主）
* 佐治·巴倫錢（阿波羅 · 仙子之吻 · 珠寶）
* 風仙女
* 芝莎

* 海盜
* 唐吉訶德
* 歌碧麗亞
* 舞姬
* 里文達
* 巴黎火焰
* 羅密歐與朱麗葉
* 灰姑娘
* 仲夏夜之夢同場夢

 |
| 排舞概念 | 大舞段 · 變奏舞 · Pas de deux · Pas de trois · Pas de quatre · 插舞 |
| 舞團成員 | 芭蕾舞蹈員（伴舞隊 · Prima ballerina assoluta） · 芭蕾舞大師 · 排舞師 |
| 風格 | 古典芭蕾 · 浪漫芭蕾（白色芭蕾） · 新古典芭蕾 · 敘事芭蕾 · 現代芭蕾 |
| 門派 | 華加諾娃 · 切劇蒂 · 巴倫錢 · 英國皇家舞蹈學院 · 漸進芭蕾技巧 |
| 出名舞團 | 香港 · 廣州 · 上海 · 中央 · 皇家 · 美國芭蕾舞劇院 · 澳洲 · 巴黎歌劇院 · 莫斯科大劇院 · 馬林斯基 · 古巴 |
| 舞曲根基 | 
* 巴洛克舞曲（Sarabande · Chaconne · Bourrée · Minuet）
* Mazurka、波蘭舞曲、波蘭轉舞同尋夢舞

* 帕凡舞 · Jig · 船歌 · 華爾茲 · Csárdás · 加羅普 · Polka · 探戈

 |
| 拉雜相關 | 跳舞（音樂廳舞蹈 · 爵士舞 · 現代舞） · 平衡力、柔軟度同力量 · 歌劇、默劇同交響樂 · 鋼琴 · 愛情故仔 |
| 芭蕾舞類 |
**李帥**（粵拼：lei5 seoi3；簡化字：**李帅**；1982年8月18號—）係中國嘅足球員，山東青島人，司職守門員，而家效力緊上海綠地申花。

生平
--

李帥喺1982年夏喺山東青島出世，佢阿爸（李召臣）係波迷，1989年將佢送到訓練場開始佢嘅足球生涯。1997年加入咗青島海牛守門員教練——王維滿嘅培訓班，後嚟入咗海牛三隊，但大多數時間做咗替補。1998年，青島海牛三隊參加山東省希望盃嘅半決賽時，主教練話要練兵先至畀佢出場，點知嗰場波贏咗，重喺決賽嗰陣畀佢首發多次，結果重攞埋冠軍。1998年嘅甲A三線隊比賽入面，佢同海牛三隊一齊攞咗亞軍，重評為最佳守門員。

2002年，李帥俾嗰時青島隊主教練——李章洙放到一隊。第一次幫一線隊首發係2002年9月1號對陣北京國安嘅甲A聯賽（今日嘅中超），之後幾年跟青島海牛隊出場咗好多次。

2005年，由於楊君被租到長春亞泰隊踢波，李帥終於成為球隊嘅主力門將。由於嗰年佢表現得好好，重入選咗朱廣滬執教嘅國家隊參加咗東亞運動會足球賽，重攞埋冠軍。但2006年，佢嘅狀態冇以前咁犀利而淪落到替補。2007年初廣州醫藥足球會（今日嘅廣州恆大淘寶足球會）用￥200萬到買咗佢。

佢喺廣州隊踢波嗰時，幫咗球會攞咗史上第一座甲級聯賽冠軍獎杯。2010年9月18號重代表廣州隊第100次聯賽出場。2011賽季下半季開始又淪落為替補，但嗰時廣州恆大隊有好多場波要踢，所以有好多次出場。2014賽季結束之後雖然被一度傳出轉到上海申花，但2014年11月19號揀咗繼續喺廣州隊踢波。直到2016年1月19號，佢因個人原因而轉會到上海綠地申花而結束咗廣州足球9年嘅效力生涯。

得獎記錄
----

### 球會

**廣州恆大淘寶**

* 中超：2011、2012、2013、2014、2015
* 中甲：2007、2010
* 中國足協盃：2012
* 中國足球超級盃：2012
* 亞冠：2013、2015

註
-

1. ↑  呢度講嘅青島海牛係而家嘅青島中能隊。而中乙嗰個青島海牛隊喺2013年成立，唔關而家嘅青島中能隊事。

攷
-

1. ↑  〈北京国安4:1 青岛哈德门 - 人民网——体育——直播〉. live.sports.people.com.cn. 2002-09-01. 原著喺2012-03-13歸檔. 喺2012-07-30搵到.
2. ↑  〈李帅续约因绿地诚意小 郑智已顶薪续约一年一签〉. 163.com. 20 November 2014. 原著喺5 十二月 2014歸檔. 喺1 December 2014搵到.

出面網頁
----

* Li Shuai Soccerway
**雷劍文**係香港人，鄉下喺廣東南海。喺台灣淡江大學畢業，攞到工程學士學位。之後攞到南非教育部獎學金，喺南非約翰內斯堡嘅金山大學攞到碩士學位。喺外國讀書時獨遊非洲多國（南非、津巴布韋、贊比亞、馬拉維。返香港後，喺中港兩地做嘢，重喺香港理工大學得哲學博士學位。

軟件工程
----

雷劍文參加過開放源嘅項目，佢喺2004年喺Miranda IM公佈Click'n Chat和ICQ Chat Room (Talk Agent) 0.1.0.0。

雷劍文喺國內外敏捷軟件開發都得到肯定。佢係《超越傳統的軟件開發》呢本書入面將極限編程嘅12個實踐同平時嘅生活例子融合起嚟，令教學嘅時候更加容易畀學生掌握，之後Sawin軟件研發之窗把練習放上網畀所有學生嚟做。

2008年，雷劍文出版咗一本重要嘅作品《軟件開發之韻》，呢本書喺2010年翻譯成中文版。呢本書亦都係2010年畀卡爾頓大學嘅計算機系嘅軟件工程學科列為教科書同2011年喺University of Central Florida嘅軟件工程學科被用作為主要教材。

喺管理信息系統（MIS）權威期刊列表中國人發表論文，雷劍文都有兩篇論文刊登。

喺2011年，亦即係敏捷軟件開發十週年，雷劍文係亞洲區唯一俾Agile Alliance 2011 邀請嘅Program Committee。

搜尋引擎
----

雷劍文早喺2007年就開發咗搜尋引擎，搜索嘅結果以地圖表達。有關引擎嘅拎係http://geogle.comp.polyu.edu.hk。

股市分析
----

雷劍文好少喺朋友同事客人面前傾股票，喺2010年因為庸醫失誤[未記出處或冇根據]，之後好翻，決定要寫股市分析嘅書，希望為科教普及出分力。雷劍文搞掂咗一章書稿後，寄咗畀以往合作過嘅一位編輯，但回覆情況唔掂，大陸而家市面有過千本唔同類嘅股票書，都係教人點樣即刻贏錢，佢本書教人點樣唔使輸錢，好唔掂。點知過咗一個禮拜，又收到回覆，話篇嘢寫得唔錯，都可以同佢博一博，肯畀錢出版。但係雷劍文決定咗將篇稿寄畀財經專業嘅出版社，好快就得到中國經濟出版社嘅張玲玲編輯肯畀錢出版。《假中尋真》集合咗數學理論，群體心理同埋金融運作嚟科學噉睇科學化炒股。雷劍文喺《假中尋真》，一語道破原來想贏錢，就必先學識唔輸錢，噉先至係務實嘅炒股態度。

主要著作
----

* 雷劍文 (Kim Man Lui) (2002). 《CMM:軟件過程的管理與改進》. 清華大學出版社. ISBN 7302057397.
* 雷劍文 (Kim Man Lui) (2005). 《超越傳統的軟件開發: 極限編程的幻象與真實》. 電子工業出版社. ISBN 712100657. `{{cite book}}`: Check `|isbn=` value: length (help)
* 雷劍文 (Kim Man Lui) (2008). *Software Development Rhythms*. Wiley. ISBN 9780470073865.
* 雷劍文 (Kim Man Lui) (2010). 《軟件開發之韻》. 電子工業出版社. ISBN 9787121108167.
* 雷劍文 (Kim Man Lui) (2012). 《假中尋真》. 中國經濟出版社. ISBN 9787513603454.

翻譯作品
----

* 雷劍文 (Kim Man Lui) (2006). 《解析極限編程--擁抱變化（第二版）（中英文對照）》. 電子工業出版社. ISBN 9787121025297.
* 雷劍文 (Kim Man Lui) (2011). 《解析極限編程--擁抱變化(原書第2版)》. 機械工業出版社. ISBN 9787111357957.

參考
--

1. ↑  来自国外学历简介
2. ↑  来自Wiley出版社
3. ↑  〈来自清华大学出版社〉. 原著喺2009年6月21號歸檔. 喺2012年1月19號搵到.
4. ↑  〈来自中国经济出版社〉. 原著喺2016年3月5號歸檔. 喺2012年1月19號搵到.
5. ↑  来自Google books
6. ↑  来自香港理工大学
7. ↑  来自第10届Jolt生产力大奖获奖图书
8. ↑  来自ArnetMiner
9. ↑  〈来自Microsoft〉. 原著喺2020年3月28號歸檔. 喺2012年1月21號搵到.
10. ↑  来自International Journal of Financial Research编委会
11. ↑  "=1417 Click'n Chat". 原著喺2008年1月12號歸檔. 喺2011年11月27號搵到.
12. ↑  "ICQ Chat Room (Talk Agent)". 原著喺2012年10月20號歸檔. 喺2011年11月27號搵到.
13. ↑  [http ://www.sawin.cn/doc/SoftMethod/XP/blueski210.htm 互聯網檔案館嘅歸檔，歸檔日期2012年3月1號，. 測試你嘅XP智商]
14. ↑  %20Outline.pdf MANAGEMENT OF SOFTWARE ENGINEERING PROJECTS[*失咗效嘅鏈*]
15. ↑  COURSES/EEL6883\_SEII\_Spr11/EEL6883\_SEII\_Spr11\_Syllabus.html EEL 6883 Software Engineering II
16. ↑  管理信息系統（MIS）權威期刊列表中國人發表論文
17. ↑  "Research at Work Call for Papers". 原著喺2011年8月29號歸檔. 喺2012年1月19號搵到.
18. ↑  评论1
19. ↑  评论2
**感動中國年度人物評選**係中央廣播電視總台新聞中心推出，以中國人物為主題嘅評選活動，以「感動公眾，感動中國」為口號，每年評選一次，每次一般有10名個人同一個群體當選。呢個活動被中國媒體稱為「**當代中國人的精神史詩**」。

歷屆獲獎者名單
-------

2002年
鄭培民、張榮鎖、王選、劉姝威、張瑞敏、張前東、黃崑、姚明、趙新民、濮存昕

* 特別獎：三峽移民

2003年
楊利偉、鍾南山、陳忠和、尾山宏、梁雨潤、巴金、高耀潔、達吾提·阿西木、成龍

* 特別獎：衡陽武警消防兵

2004年
牛玉儒、梁萬俊、劉翔、明正彬、任長霞、孫必干、田世國、徐本禹、袁隆平、桂希恩

* 特別獎：中國女排

2005年
叢飛、魏青剛、黃伯雲、李春燕、洪戰輝、陳健、邰麗華、楊業功、王順友、費俊龍和聶海勝

* 特別獎：青藏鐵路建設者

2006年
丁曉兵、華益慰、葉篤正、王百姓、季羨林、孔祥瑞、黃舸、霍英東、林秀貞、青島愛心群體微塵

* 特別獎：中國工農紅軍

2007年
錢學森、李劍英、鍾期榮和胡鴻烈夫婦、孟祥斌、方永剛、李麗、閔恩澤、陳曉蘭、謝延信、羅映珍

* 特別獎：「嫦娥一號」衛星研製開發團隊

2008年
唐山十三農民、武文斌、張藝謀奧運導演團隊、金晶、吉吉、「神舟七號」航天員團隊、李桂林和陸建芬夫婦、韓惠民、經大忠、李隆

* 特別獎：全體「中國人」

2009年
卓琳、宋文驄、阿里帕·阿力馬洪、薩布利亞·坦貝肯、張正祥、陳玉蓉、朱邦月、沈浩、李靈、翟墨

* 特別獎：何東旭、陳及時、方招等援救落水兒童的長江大學大學生群體

2010年
錢偉長、孫水林和孫東林兄弟、才哇、郭明義、王偉、王萬青、王茂華和譚良才、何祥美、劉麗、孫炎明

* 特別獎：八位中國維和英烈、K165列車乘務組、中國志願者群體

2011年
朱光亞、楊善洲、吳孟超、張平宜、吳菊萍、阿里木、胡忠和謝曉君夫婦、孟佩傑、劉金國、劉偉

* 特別獎：白方禮們——以白方禮老人為代表的長年熱心公益事業而未能獲得感動中國榮譽的所有愛心人士

2012年
羅陽、林俊德、李文波、張麗莉、陳家順、陳斌強、周月華和艾起夫婦、何玥、高秉涵、高淑珍

* 特別致敬：公安部湄公河「105案」專案組

2013年
黃旭華、劉盛蘭、陳俊貴、段愛平、沈克泉和沈昌健父子、格桑德吉、吳佩蘭、姚厚枝、方俊明、龔全珍

* 特別獎：中國載人航天英雄集體

2014年
於敏、朱敏才和孫麗娜夫婦、趙久富、張紀清、陶艷波、木拉提·西日甫江、肖卿福、朱曉暉、師昌緒、隴海大院

* 年度致敬：抗擊埃博拉病毒中國援非醫療隊

2015年
吳錦泉、張寶艷和秦艷友夫婦、郎平、屠呦呦、閻肅、徐立平、莫振高、官東、買買提江·吾買爾、王寬

* 特別致敬：抗戰老兵、愛國僑胞

2016年
孫家棟、張超、王鋒、潘建偉、支月英、秦玥飛、郭小平、阿布列林·阿不列孜、李萬君、梁益建

* 特別致敬：中國女排

2017年
盧永根、廖俊波、楊科璋、卓嘎和央宗、劉銳、黃大年、盧麗安、王珏、黃大發、謝海華

* 特別致敬：塞罕壩林場建設者

2018年
程開甲、鍾揚、王繼才/王仕花、馬旭、杜富國、呂保民、劉傳健、其美多吉、張渠偉、張玉滾

* 特別致敬：改革先鋒

2019年
樊錦詩、四川森林消防員、顧方舟、朱麗華、張富清、杜嵐&尤端陽、伍淑清、黃文秀、潘維廉、中國女排

* 特別致敬：建立和建設新中國的奮鬥者

2020年
張定宇、陳陸、張桂梅、萬佐成、熊庚香夫婦、王海、汪勇、謝軍、葉嘉瑩、毛相林、國測一大隊

* 特別致敬：抗疫英雄

2021年
彭士祿、楊振寧、顧誦芬、吳天一、朱彥夫、蘇炳添、陳貝兒、林婉儀[未記出處或冇根據]、張順東李國秀夫婦、江夢南

* 特別致敬：中國航天人（聶海勝、劉伯明、湯洪波）



|  |  |
| --- | --- |
| Stub icon | 呢篇同電視有關嘅文係楔位文。歡迎幫維基百科擴寫佢。睇 • 論 • 改 • 歷 |
**動作冒險遊戲**dung6 zok3 mou6 him2 jau4 hei3（英文：**action-adventure game**）係一種電子遊戲類型，結合動作遊戲同冒險遊戲：一隻動作冒險遊戲會要求玩家直接噉控制住佢個主角，喺關卡當中同敵人戰鬥（會好似動作遊戲噉考手眼協調同反應）、穿越障礙同埋搜尋關鍵物品，並且透過做呢啲嘢嚟過關，而且喺呢啲遊戲當中，玩家過一關嗰陣往往仲需要用到一啲喺故仔打前部份搵到嘅道具先可以成功（好似冒險遊戲噉重視情節嘅發展）；除此之外，動作冒險遊戲又會成日要求玩家透過同環境以及 NPC 互動嚟解謎同探索－唔似得一般嘅動作遊戲噉，純考手眼協調同反應，而且個故仔實會有返咁上下豐富。

起源
--

內文：動作遊戲、冒險遊戲同薩爾達傳說系列
一般認為，動作冒險遊戲呢個類型係由首作發行於 1986 年嘅《薩爾達傳說系列》（The Legend of Zelda）帶起嘅：喺《薩爾達傳說系列》嘅多部作品當中，玩家要控制住隻遊戲嘅主角 Link 喺一個開放嘅虛擬世界裏面冒險，呢啲冒險往往會涉及一啲考反應嘅難關（有啲似動作遊戲），但又會要求玩家解謎（有啲似冒險遊戲）；另一方面，Link 會喺冒險途中搵到各種物品，呢啲物品可能係開頭嗰時冇乜用、但去到冒險打後部份就會有用，呢啲物品又可以係會令到 Link 得到新嘅異能－例如搵到把弓會令到 Link 得到用射箭嚟攻擊敵人嘅能力，而喺打後嘅關卡甚至可能會出現必需要用弓箭先可以打低嘅敵人（但同時隻遊戲又冇真正嘅經驗值機制，所以唔算係 RPG）。後嚟《薩爾達傳說系列》嘅龐大影響力吸引咗第啲遊戲設計師嘅仿傚，開創咗動作冒險遊戲呢個類型。

除咗《薩爾達傳說系列》系列之外，出名嘅動作冒險遊戲仲有《波斯王子系列》（Prince of Persia）、《盜墓者羅拉系列》（Tomb Raider）同埋《俠盜獵車手系列》（Grand Theft Auto，GTA）等嘅作品，當中《盜墓者羅拉系列》同《俠盜獵車手系列》有射擊遊戲嘅成份。

睇埋
--

* 超音鼠2
* 電子遊戲類型一覽
* 平台遊戲
* 銀河城遊戲
* 恐怖生存遊戲

攷
-

1. ↑  Gold, K. (2010, October). Training goal recognition online from low-level inputs in an action-adventure game. In *Sixth Artificial Intelligence and Interactive Digital Entertainment Conference*.
2. ↑  IGN Presents the History of Zelda. *IGN*.
3. ↑  Nintendo, R. D. Nintendo, E. Miyamoto, S. Tezuka, T. & Kondo, K. (1986). *The Legend of Zelda*. Tokyo, Japan.

拎
-

|  |  |
| --- | --- |
|  | 維基同享有多媒體嘅嘢：**Action-adventure games** |

* Action Games are for full-screen and web site of all platforms.

| * 睇
* 傾
* 改
電子遊戲類型 |
| --- |
| 可以睇吓電子遊戲類型一覽 |
| 動作遊戲 | 

|  |  |
| --- | --- |
| 平台遊戲 | 橫向捲軸 · Run-and-gun · 電影式 · Collect-athon · 係噉跑 · 解謎平台 · 吉祥物 · 平台格鬥 |
| 射擊遊戲 | 第一身同第三身 · 光槍射擊 · 清版射擊 · 競技場射擊 · 戰術射擊 · 英雄射擊 |
| 格鬥遊戲（清版動作遊戲 · 斬殺遊戲） · 潛行遊戲 · 生存遊戲（恐怖生存遊戲 · 大逃殺遊戲） · 節奏遊戲 |

 |  |
| 戰略遊戲 | 即時同回合制 · 塔防遊戲 · 4X · 炮術遊戲 · 大戰略遊戲 · MOBA · DTCG · 自走棋 |
| 冒險遊戲 | 互動式小說（視覺小說） · MUD · 互動式電影 · 點擊冒險（密室逃脱） · 動作冒險（銀河城遊戲） |
| RPG | Roguelike 同 Roguelite · 動作 RPG（魂系） · 戰術 RPG · 日式 RPG · 馴怪獸遊戲 · MMORPG |
| 模擬遊戲 | 

|  |  |
| --- | --- |
| 交通工具 | 競速（高卡車） · 飛行模擬器（空戰 · 業餘 · 太空航行） · 火車模擬器 · 交通工具戰鬥 |
| 生命模擬 | 生物學模擬 · 電子寵物 · 社會模擬遊戲 · 上帝遊戲 |
| 戀愛模擬 | 美少女遊戲 · 乙女遊戲 · 耽美遊戲 · 百合遊戲 |
| 體育遊戲 · 建造經營模擬（政治模擬 · 商業模擬 · 城市建造） |

 |
| 拉雜類型 | 沙盒遊戲同開放世界 · 解謎 · 迷宮 · Party · 恐怖 · 廣告 · 健身 · 編程 · 社交推斷 · 影相 · 放置 · 抽卡 · 打字 |
| 拉雜相關 | 遊戲度 · 遊戲機制 · AAA · 認真遊戲 · 教育遊戲 · 電子遊戲製作同電子遊戲設計 · 電子遊戲詞彙表 |
| 電子遊戲類型類 |
當 x 由右邊趨向 0 嘅時候，1/x 增加緊，而且增幅愈嚟愈快，所以喺幅圖到愈接近原點個正弦波嘅頻率愈嚟愈高。
喺拓撲學裏面，有一個拓撲空間嘅叫做**拓撲學正弦曲線**（英文：topologist's sine curve，又叫**華沙正弦曲線**，Warsaw sine curve）。呢個空間嘅定義係：

{\displaystyle T=\left\{\left(x,\sin {\tfrac {1}{x}}\right):x\in (0,1]\right\}\cup \{(0,0)\}}，
喺上面攞歐幾里得平面嘅子集拓撲。個集合亦都可以睇做{\displaystyle \sin \left({\frac {1}{x}}\right)}呢個函數喺(0，1]區間上面嘅圖像再加上原點一點。

佢有好幾個特別嘅性質，令佢成為一個「教科書例子」，例如喺好出名嘅《拓撲學反例》入面就可以搵到佢。

特性
--

{\displaystyle T}呢條曲線有啲好特別嘅性質。例如，雖然呢條曲線係連通嘅，但係佢既唔係局部連通，又唔係道路連通嘅。咁係因為條曲線包含原點，但係曲線入面嘅任何其他點都畫唔到一條路徑連去原點。

{\displaystyle T}係一個局部緊緻空間嘅連續影像，咁係因為可以設{\displaystyle V=\{-1\}\cup (0,1]}（攞標準拓撲），{\displaystyle f:V\to T}，{\displaystyle f(-1)=(0,0),f(x)=\left(x,\sin {\frac {1}{x}}\right)} 對於 {\displaystyle x>0}，但係{\displaystyle T}自己唔係局部緊緻嘅。

{\displaystyle T}嘅拓撲維度係 {\displaystyle 1}。

變體
--

拓樸學家正弦曲線仲有兩個變體，佢哋都有啲特別嘅性質。

拎住條拓樸學家正弦曲線，加埋佢啲極限點{\displaystyle \{(0,y)\mid y\in [-1,1]\}}入去，就係**封閉拓樸學家正弦曲線**，不過要留意有書講嘅「拓樸學家正弦曲線」已經係呢條封閉嘅版本，而佢口中嘅「封閉拓樸學家正弦曲線」就係另一個空間嚟。呢個空間喺{\displaystyle \mathbb {R} ^{2}}平面入面係有界封閉嘅，所以根據Heine-Borel 定理佢係一個緊緻空間。但係佢同拓樸學家正弦曲線一樣，係連通但係唔路徑連通、唔局部連通嘅。

另外仲可以定義一個**延伸拓樸學家正弦曲線**，係攞條封閉拓樸學家正弦曲線再加上{\displaystyle \{(x,1)\mid x\in [0,1]\}}，呢個空間係arc連通嘅，但係唔局部連通。

睇埋
--

* 連通空間
* 路徑連通空間
* 局佈路徑連通空間
* 拓撲空間一覽

* 華沙圓形
* 梳空間，連通、路徑連通，但係唔係局部路徑連通

參考資料
----

1. ↑  Steen, Lynn Arthur (1970). *Counterexamples in topology*. J. Arthur Seebach. New York: Holt, Rinehart and Winston. ISBN 0-03-079485-4. OCLC 88172.
2. ↑  Munkres, James R (1979). *Topology; a First Course*. Englewood Cliffs. p. 158. ISBN 9780139254956.

* Weisstein, Eric W. "Topologist's Sine Curve" - MathWorld.（英文）
**柏楊**（1920年3月7號—2008年4月29號），原名**郭定生**，後來佢老豆為咗方便轉校而改名做**郭立邦**，之後自己又改名做**郭衣洞**，係台灣作家，有台灣魯迅之稱 。「柏楊」係佢筆名，靈感嚟自中橫公路隧道附近台灣原住民部落嘅原名諧音「古柏楊」。佢重有另一個筆名**鄧克保**。

柏楊喺河南省開封出世，寫嘅書當中以歷史書最出名，不過佢就話自己唔係史學家，而係個作家同思想家。

佢曾經因為翻譯美國《大力水手》漫畫，將「Fellows」譯做「全國軍民同胞們…」，俾嗰陣嘅國民黨政府話佢串蔣中正父子，以「共產黨間諜」同「打擊國家領導中心」罪名拉咗去坐監 。

出返嚟之後佢出版《柏楊版資治通鑑》（1993年）、《醜陋的中國人》（1985年）兩本代表作。

柏楊亦好關注自由同人權議題，創立國際特赦組織台灣分會，重做埋會長。

柏楊喺2008年2月24號因為肺炎併呼吸衰竭入醫院，喺2008年4月29號凌晨1點12分喺台灣新店耕莘醫院病死，終年89歲。

參考
--

1. ↑  〈台灣的魯迅〉. 蘋果日報.`{{cite web}}`: CS1 maint: url-status (link)
2. ↑  〈戰爭牢獄拆散姻緣〉. 蘋果日報.`{{cite web}}`: CS1 maint: url-status (link)
3. ↑  〈名著介紹〉. 蘋果日報.`{{cite web}}`: CS1 maint: url-status (link)
4. ↑  柏楊凌晨病逝，享壽89歲 互聯網檔案館嘅歸檔，歸檔日期2008年5月2號，.。

出面網頁
----

* 遠流博識網的柏楊介紹
* 台作家柏杨捐赠文献文物正式入藏中国现代文学馆，中新社2007年2月6日
* 國立臺南大學柏楊文物館


|  |  |
| --- | --- |
| Flag of {{{alias}}}Biography icon | 呢篇同臺灣人相關文係楔位文。歡迎幫維基百科擴寫佢。睇 • 論 • 改 • 歷 |
**文冲**（粵拼：man4 cung1）係中國廣東廣州嘅村名，南邊對珠江；北邊靠住大田山同蠏山，烏涌同文冲河經呢條村。而家屬黃埔區文冲街道文冲行政村。

史
-

宋朝經已開村，當其時有姓簡、陳、顏、黃、伍嘅人住，簡氏係文冲西坊村主，陳氏係文冲東坊村主。陸慕全由從化錢崗南渡去番禺鹿步司文園禾坑尾定居，陸氏人口增多，明洪武年間，陸觀源由崗頭園搬去烏涌邊住，由於喺烏涌河流域，所以叫烏涌村。喺明朝弘治年間，陸氏喺烏涌同崗頭園嘅族人多，後尾就將崗頭園改口叫文園，烏涌改成文冲。亦有傳大清乾隆年間，由於村附近一帶有好多海盜殺到，甚至搶嘢都有，後嚟有人將件事告到衙門而派錦衣衛去捉人。村民同代表費事俾錦衣衛亂咁喺村入面捉人，漏夜開會決定叫石工將古更樓門頂嘅「烏涌」改成「文冲」避過巡查。

明清時期，屬番禺縣鹿步司橫沙堡，民國屬番禺縣第五區。1952年劃入廣州市，屬過黃埔區、廣州郊區、黃埔人民公社。1987 年3月，黃埔區大沙鎮成立，文冲歸大沙鎮管。2002年8月，黃埔區撤鎮建街，屬文冲街道文冲行政村。2010年6月30號開始，萬科地產廣州分部改造呢條村。

人口
--

截至2015年，文冲村有戶籍人口7526人（男3727、女3799），流動人口23245人。港澳籍135人，華人華僑48人。戶籍村民係漢族，屬廣府民系。文冲世居村民姓陸、陳、簡，跟住係喺廻龍市、渡頭街落腳嘅郭、蘇、符、李、葉呢幾十戶人。簡氏同陳氏喺宋朝慶曆年間由華阬同馬武搬來烏涌住，係早期村主。宋朝紹定年間，陸慕全由從化錢崗南遷入番禺鹿步司禾坑尾，到第五世陸觀源搬去烏涌邊（而家文冲西約）住之後分居文冲東頭陳住，收尾成咗文冲第一大姓。

民俗
--

文冲嘅傳統民俗，有醒獅、扒龍船同七夕擺七娘。

### 神廟

| 名 | 別稱 | 位 | 始建年份 | 重修年份 |
| --- | --- | --- | --- | --- |
| 玉虛宮 | 大廟 | 文冲墟地街40號 | 明清 | 近年 |
|

### 宗祠

| 名 | 堂號 | 位 | 始建年份 | 重修年份 |
| --- | --- | --- | --- | --- |
| 陸氏大宗祠 | 昌後堂 | 西坊南大街2號 | 1672 | 1821、2000 |
| 達松陸公祠 |  |  |  |  |
| 東溪陸公祠 |  |  |  |  |
| 觀德陸公祠 | 福蔭堂 |  |  |  |
| 衢野陸公祠 |  |  |  |  |
| 文炳陸公祠 |  |  |  |  |
| 廷亨陸公祠 | 懷德堂 |  |  |  |
| 蘭泉陸公祠 |  |  |  |  |
| 綬亭陸公祠 |  |  |  |  |
| 輝岳陸公祠 |  | 西坊大街10號 |  |  |
| 文鳳陸公祠 |  | 西坊南大街6號 |  |  |
| 仕傑陸公祠 |  | 西坊大街24號 |  |  |
| 翰章家塾 |  |  |  |  |
| 三錫家塾 |  |  |  |  |
| 鶴浦家塾 |  |  |  |  |
| 沖彝家塾 |  |  |  |  |
| 傅亨家塾 |  |  |  |  |
| 權英家塾 |  |  |  |  |
| 爾顯家塾 |  |  |  |  |
| 永耀家塾 |  | 東埠大街19號 |  |  |
| 榮顯家塾 |  | 西坊南大街42號 |  |  |

攷
-

1. 1 2 3  廣州市黃埔區檔案局（館） (2017). 〈文冲村〉. 《廣東省自然村落歷史人文調查·廣州市黃埔區卷》. p. 65-67.
2. ↑  〈文冲印象：大變前的文冲村〉. 房王網.`{{cite web}}`: CS1 maint: url-status (link)
3. ↑  〈800年文冲村全面動工改造(圖)〉. 搜狐. 2015-08-21.
4. ↑  〈嶺南舞龍獸 舞出古文明〉. 新浪. 2006-02-08.
5. ↑  〈廣州市文冲村村民在進行龍舟"採青"儀式〉. 人民網. 2010-06-15. 原著喺2020-03-27歸檔. 喺2016-07-10搵到.
6. ↑  〈民間藝人李光華和七夕公仔〉. 廣州文史. 原著喺2020年3月27號歸檔. 喺2016年7月10號搵到.